
Reunionnan Justitieel Vierpartijoverleg tabata fructifero pa mehoracion 
di seguridad di reino 


Ayera tardi a tuma luga 
un conferencia di prensa 
caminda 
Ministerio 
di 
Husticia y Asuntonan So- 
cial, Rocco Tjon, hunto 
cu coleganan minister di 
husticia di Corsow, Sint 
Maarten y Hulanda a 
elabora ariba e Justitieel 
Vierpartijoverleg cu taba- 
tin durante cual a dialoga 
ariba diferente tema hudi- 
cial. 


“Mi kier gradici mi colega- 
nan minister di Hulanda, 
Sint Maarten y Corsow pa e 
reunionnan fructifero cu nos 
tabatin. Mi ta kere cu deci- 
sionnan hopi importante a 
wordo tuma den contexto di 
mehoracion di e seguridad 
pa reino y mi ta kere cu den 
tereno di fortalecemento di 
aplicacionnan di ley tambe 
pasonan importante a wordo 
tuma,” Minister Rocco Tjon 
a indica. 


El a splica cu e reunionnan 
cu a tuma luga ta reunionnan 
structural den cuadro di hus- 
ticia caminda diferente tem- 
anan strategico ta wordo trata 
y decisionnan importante 
tambe ta wordo tuma. 


Minister Tjon a remarca cu a 
importante cu cada pais taba- 
ta presente cu un delegacion 
amplio cu ta representa full 
e cadena hudicial for di ini- 
cio te na final. Durante e re- 


unionnan aki nan a trata topi- 
conan cu ta toca seguridad di 
nos frontera, Ministerio Pu- 
blico, e capacidad pa por ehe- 
cuta diferente proyectonan y 
tambe a para keto pa evalua 
diferente proyecto cu ya caba 
nan a papia di dje. 


“Awe nos a haya diferente 
presentacionnan pa loke ta e 
esfuerso di personal di Mare- 
chaussee, personal di warda 
costa entre otro. Manera ta 
conoci e ultimo lunanan tin 
diferente intercepcionnan a 
tuma luga riba esaki y tur e 
cifranana aki tambe a wordo 
presenta durante e reunion- 
nan. “Mi ta kere nos por 
conclui cu e strategia cu den 
reino nos ta ehecutando, ta 
dunando su frutanan,” el a 
señala. 
Na mesun, Minister Tjon 
a agrega cu ta importante pa 
nan sigui inverti den full e 
cadena y esaki ta un punto cu 
el a comenta a wordo treci pa 
dilanti door di tur coleganan 
minister. El a sigui splica cu 
banda di e plataforma ak nan 
ta bay traha aworaki tambe pa 
wak con nan por yega na con- 
cretisa e cooperacion miho y 
tambe percura pa e inversi- 
onnan tuma luga den e or- 
ganisacionnan hudicial local. 
“Mi ta kere esaki lo ta un stap 
sumamente importante,” el a 
bisa. 


Relaciona cu e tema di reap- 


ertura di frontera cu Venezu- 
ela, Bon Dia a puntra Minis- 
ter Tjon kico ta e problem- 
anan hudicial principal cu ta 
mira. Minister a splica den 
cu contesta cu e reunionnan 
interno a tuma luga caba en- 
tre henter e cadena hudicial 
caminda tur e instancianan 
a traha pa un analisis di im- 
pacto pa wak kico nan mester 
tin na luga prome cu nan por 
bay over na e reapertura di 
frontera. 


El a remarca cu e punto di 
salida di pais Aruba pa loke 
ta trata esaki ta cu nan ta bay 
haciele na un manera gradual 
y na un manera responsabel y 
pa e motibo aki e reunionnan 
interno ta asina importante. 
Awe lo tuma luga e siguiente 
reunion na Bureau Rampen- 
bestrtijdeng Aruba caminda 
lo delinea e ultimo puntonan 
pa e comision ta full prepara 
pa inicia e reunionnan tecni- 
co cu Venezuela pa wak con 
e apertura aki lo mester tuma 
luga. 


“Ta importante pa splica cu 
obviamente 
tin 
riesgonan 
mara na esaki y pesey e ta 
asina importante cu nos ta 
bon prepara. Awe tambe nos 
a haya un presentacion am- 
plio pa loke ta warda costa. 
Nan a splica nos e desaroyo- 
nan y nan tambe ta señala cu 
un reapertura eventualmente 
obviamente ta trece su riesgo- 


nan cune tambe,” el a agrega. 
Por ultimo el a indica cu fin 
di luna e prome reunion lo 
tuma luga cu Venezuela den 
cuadro di esaki. 


Pa loke ta e prome reunion 
pa trata e tema di reapertura, 
Minister Tjon a splica den 
un comunicado di prensa cu 
e reunion tabata uno suma- 
mente informativo, caminda 
a toca te diferente proyec- 
tonan cu ta bay ser ehecuta e 
aña aki den cuadro di e land- 
spakket. El a menciona cu ac- 
tualmente tin miyones di flo- 
rin disponibel pa por percura 
pa e procesonan ser restruc- 
tura, y material ser cumpra pa 
tur e personal cu ta traha den 
e diferente departamentonan 
aki. 


El a agrega cu tin espacio pa 
inverti den proyectonan in- 
frastructural. Banda di esaki, 
el a indica cu nan a palabra cu 
lo sigui reuni un bes pa luna 
na Bureau Rampenbestrijd- 
ing Aruba (BRA) pa di e for- 
ma aki nan por monitorea e 
avancenan mas di serca pa cu 
e proyectonan aki. 


“Varios proyecto a ser aproba 
caba pa loke ta programanan 
tecnologico, asina por cu 
danki na esaki e servicio pa 
cu clientenan di Inmigracion 
Aruba ta bay ta mucho mas 
miho. Na mes momento, lo 
bay por monitorea e prob- 


lematica di “overstayers” na 
un forma mucho mas efici- 
ente y eficaz,” e comunicado 
ta remarca. 
Den luna di december Gobi- 
erno di Venezuela y Gobierno 
di Hulanda a informa cu nan 
a yega na un acuerdo pa cum- 
insa cu e combersacionnan 
tecnico pa e apertura gradual 
di frontera cu a wordo cera 
pa presidente Venezolano, 
Nicolas Maduro na februari 
di aña 2019. 


Den un entrevista cu report- 
ero di Bon Dia Aruba a tene 
cu Adan Celis, prome vice- 
presidente di Fedecamaras di 
Venezuela, Celis a comenta 
cu den su opinion e fronter- 
anan di e paisnan nunca mes- 
ter cera pa motibo cu conflic- 
to entre gobiernonan mester 
ta separa di interes general di 
e ciudadanonan. 


“Fronteranan mester per- 
manece habri no solamente 
pa e intercambio comercial, 
sino tambe pa e mesun hen- 
denan. Nan tin nan famia na 
otro pais y e ceramento di 
frontera ta separa e famianan 
aki. Esey ta e trabou funda- 
mental cu nos ta bin hacien- 
do, sensibilisa e gobiernonan, 
e opinion publico y e mesun 
hendenan riba e importancia 
di reapertura di frontera en- 
tre e islanan Aruba, Corsou y 
Bonaire cu Venezuela,” Celis 
a indica. . 

A.T.A.: 
Mester sigui enfoca riba crecemento di Tourism Receipts na un manera duradero 


Ayera mainta Aruba Tour- 
ism Authority (ATA) a of- 
rece un breakfast na me- 
dionan di prensa local pa 
asina duna un splicacion 
di kico ta encera e plan- 
nan pa ‘Turismo 2023’, 
unda nan ta premira cu ta 
bay cera e aña aki cu un 
grado di recuperacion di 
117% compara cu 2019. 


Ronella Croes, CEO di ATA, 
a splica cu despues di pan- 
demia Covid-19 Aruba ta un 
di e paisnan cu a recupera 
mas lihe den region Cari- 
bense despues di Republica 
Dominicana segun cifranan 
di United Nations World 
Tourism Organization y ta 
acentua e grado di recupera- 
cion y e rapidez. 
Di loke ta trata e factornan 
cu a haci diferencia pa Aru- 
ba, el a señala cu strategia y 
maneho di Covid-19 a duna 
un bon resultado. Esey ta- 
bata e diferente strategia pero 
mester subraya cu a duna un 
resultado positivo unda cu na 
2020 entre otro, Aruba tabata 
un di e prome destinacion cu 
tabata habri pa Merca: “taba- 
tin hopi preocupacion, habri 
of no habri pa Merca y el a 
resulta exitosamente, esey ta 
un ehempel di un maneho 
integral.” 
Un otro punto cu ta diferen- 
cial, Croes a bisa cu Aruba tin 
A.T.A., cu ta un organisacion 
riba su mes pero e modelo di 
maneho di turismo di Aruba 
pa medio di A.T.A. ta inclui 
entre otro, pa ley, cu A.T.A. 
ta posee un fondo di emer- 
gencia y durante Covid-19 
nan por a usa e fondo aki “ora 
cu otronan kisas no tabatin e 
modo financiero pa a sali pafo 
caba y haci cosnan diferente, 
nos por a haci uso di esaki.” 
Exito di turismo ta wordo 
midi a base di cuanto entrada 
Aruba a haya pa medio di tur- 
ismo, e volumen ta un factor 
cu ta pusha y esey ta impor- 
tante manera Croes a sigura, 


pero ora ta papia cuanto placa 
y cuanto entrada a wordo 
genera, e ora ta papia di Tour- 
ism Receipts na unda cu esaki 
pa nan ta e indicador princi- 
pal di si turismo ta moviendo 
na beneficio di e pais of no. 
Nan tarea como A.T.A. ta pa 
yuda influencia subi e Tour- 
ism Receipts y esey ta den 
maneho nacional. Pa aña 
2022 nan a pone un grado 
di recuperacion pa e Tour- 
ism Receipts di 95% y nan ta 
premira cu nan ta bay cera aña 
cu un grado di recuperacion 
di 117% compara cu 2019. 
Tourism Receipts ta e entrada 
directo cu turismo ta genera. 
Banda di esey, turismo tin 
su impacto indirecto: otro- 
nan cu ta depende si no tin 
turismo, otro companianan 
y otro tipo di industrianan y 
economia no por sigui me- 
sun rapido. 
Tin 4 indicador cu A.T.A. 
ta haci uso di dje, conforme 
maneho nacional, esaki ta: 
e cantidad di bishitante stay 
over midi door di A.T.A., e 


Tourism Receipts cu ta wor- 
do midi door di Banco Cen- 
tral, e RevPAR di hotelnan cu 
ta wordo midi door di AHA- 
TA y e cantidad di bishitante 
crucero cu ta wordo midi 
door di APA. A.T.A. ta midi 
‘hopi’ otro indicador, pero e 4 
aki ta aparece como meta riba 
nivel nacional. 
Dos di e 4 indicador aki ta 
enfoca riba cantidad di bishi- 
tante mientras e otro dos ta 
enfoca riba entrada, esta e en- 
trada cu ta wordo genera pa 
cada camber di hotel como 
tambe entrada cu turismo ta 
trece pa nos economia. 
Tarea di A.T.A.: Influencia 
Tourism Receipts den linea 
cu un desaroyo duradero 
Tarea principal di A.T.A. ta 
keda paden su afan di kico e 
por haci, influencia subida di 
e Tourism Receipts, y genera 
mas contribucion pa nos eco- 
nomia. Ta influencia esaki di 
4 manera, tanto den area di 
mercadeo como den area di 
producto: 
- 
Incrementa 
e 
de- 


manda pa Aruba a traves di 
mercadeo efectivo 
- 
Intensifica e enfoke 
di Aruba su mercadeo pa asi- 
na atrae bishitantenan nobo 
di balor halto 
- 
Facilita 
y 
mehora 
experiencianan unico pa in- 
crementa e cantidad di placa 
cu bishitantenan ta gasta na 
Aruba 
- 
Incrementa e calidad 
di Aruba su producto turisti- 
co y mehora e balor y retorno 
cu ta ricibi di turismo. 
Tanto bal A.T.A. genera en- 
trada y esaki no sosode na un 
manera duradero. 
Influencia e Tourism Receipts 
mester wordo haci a base di e 
strategia integral di desaroyo 
turistico categorisa como e 


modelo di “High Value Low 
Impact 
Tourism 
Growth 
Model”. Mientras cu e Tour- 
ism Receipts ta ‘E’ driver di 
nos economia, mester tene 
presente cu A.T.A. ta boga pa 
un desaroyo duradero, unda 
cu e desaroyo economico aki 
mester bay man den man cu 
otro componente di e “High 
Value Low Impact Tourism 
Growth Model”, pues entre 
otro un bon calidad di bida 
pa nos comunidad, cuido y 
proteccion di nos naturalesa 
y medio ambiente y un bon 
experiencia pa nos bishitan- 
tenan. 
A.T.A. ta purba di influencia 
e desaroyo aki y ta haci cierto 
inversionnan conforme su 
“scope” legal y ta purba di 
influencia y lobby pa otro as- 
pectonan pa asina pusha pa e 
desaroyo duradero. 
Na final di dia no ta tur cos ta 
den man di A.T.A.. Turismo 
ta un responsabilidad colec- 
tivo, pues di un y tur incluso 
varios otro cu ta den posi- 
cionnan clave di tuma e de- 
cisionnan corecto. Nos tarea 
primordial ta keda: Sigura cu 
turismo ta bay bon y cu e en- 
trada ta wordo genera. 
Y aki nos lo keda pusha pa e 
nocion cu ‘si’ esaki no cana e 
caminda di un desaroyo du- 
radero, e lo por tin impacto 
negativo riba nos calidad di 
bida, como tambe nos medio 
ambiente, naturalesa, y e ex- 
periencia cu ta brinda bishi- 
tantenan y na su turno esaki 
por tin impacto negativo riba 
e mesun desaroyo econom- 
ico. Pues tur e componen- 
tenan aki mester ta den un 
balansa. Esey ta un desaroyo 
turistico duradero. 

‘Tussenrapport’ pa Enseñanza ta indica problemanan principal 
Decision tocante idioma di instruccion ta uno so 


Proximamente Aruba ta 
para dilanti varios de- 
cision cu ta clave pa su 
desaroyo general den e 
decadanan venidero. Ta 
trata di e decisionnan 
strategico den desaroyo di 
enseñanza cu ta di suma 
importancia pa desaroyo 
individual y colectivo di 
e ciudadania, pero tambe 
pa 
desaroyo 
socio-eco- 
nomico di e pais mes. 


Dentro di e acuerdo entre 
gobierno di Aruba y di Hu- 
landa, den cuadro di e coop- 
eracion den e Landspakket 
pa Aruba, a haci te awor un 
analisis di e situacion exis- 
tente (doorlichting), a traves 
di colaboracion di Inspeccion 
di Enseñanza di Aruba y Hu- 
landa, loke a resulta den un 
‘Tussenrapport’ (di Novem- 
ber 2021) den cual ta indica 
e situacion encontra, cu su 
obstaculo y interogantenan. 
For di preambulo di e rapport 
aki nos a saca e puntonan di 
mayor importancia, trata den 
mas detaye den e rapport 
mes, cu ta duna un impre- 
sion di e realidad compleho 
di e materia aki. 
Seguidamente parti integral 
di e texto di introduccion di 
e rapport mes, cu ta duna un 
resumen di e problematica cu 
a topa den tereno. 


Desafio y recomendacion 
riba tereno di cifra basico, 
enseñanza y e sistema 
Simultaneamente tin hopi 
desafio, pa cuminza cu e falta 
di informacion adecuado pa 
por dirigi (mehoracion den) 
enseñanza, pa establece prio- 
ridad. Ora ta falta bon cifra 
basico y dato serial segun 
cronologia tocante prestacion 
den enseñanza, ta trata ma- 
sha liher mes di ‘conduci den 
nieblina’ y evaluacion y mon- 
itoreo di mehoracion necesa- 
rio ta resulta incomodo. Pa 
di dos, ta carece di manera 
importante e provisionnan 
basico, den forma di financia- 
mento adecuado, edificio es- 
colar equipa, suficiente per- 
sonal disponible, y un infra- 
structura pa ofrece alumno, 
cu extra apoyo, e enseñanza 
cu ta conecta cu nan necesi- 
dadnan educacional. 
Tambe falta den hopi caso, na 
nivel di e scolnan, un sistema 
di cuido di calidad cu cual di- 
rigencia di scol tin vista riba 
e calidad di e proceso educa- 
cional y cu ta introduci me- 
dida di mehoracion a base di 
esaki. Keto bay ainda no tin 
un vision comparti tocante 
educacion. 


Un siguiente desafio ta cu 
solamente den algun caso tin 
un linea continuo den ense- 
ñanza. ‘Kinderopvang’ (cuido 
pre-escolar) no tin un tarea 
(legal) pa prepara alumno pa 
enseñanza basico, scolnan tin 
poco consulta mutuo tocante 
con requisito di admision di 
un scol o sector ta coincidi 
cu e criterionan di salida di e 
otro scol o sector. 


E mismatch aki ta fortifica pa 
un otro desafio grandi, e falta 
di un escogencia ‘eenduidig’ 
(inequivoco; di un solo in- 
terpretacion) den maneho di 
idioma y e implementacion 
consecuente di esaki. E con- 
exion di enseñanza cu mer- 
cado laboral ta problematico; 
empleadornan na Aruba tin e 
experiencia cu alumno mas 
tanto ta drenta mercado lab- 
oral insuficientemente equi- 
pa. Tambe den enseñanza su- 
perior na Aruba y na Hulanda 
ta e experiencia cu studiante 
hopi biaha ta insuficiente- 
mente prepara, por ehemplo 
den area di independencia y 
habilidad cu ta necesario pa 
por termina un estudio su- 
perior cu exito. Tambe nos a 
constata omisionnan struc- 
tural den e sistema dentro di 
cual enseñanza ta funciona. 
Regulacion adecuado a base 
di cual scolnan ta institui 
enseñanza, y inspeccion por 
mantene supervision, ta aus- 
ente pa un parti importante. E 
‘governance’ di enseñanza no 
ta na orden. Nos recomen- 
dacionnan, ampliamente de- 
scribi den parti II di e rapport 
aki, ta relaciona cu mehora- 
cion riba e terenonan men- 
ciona ariba: mihor y confi- 
able cifra basico, mehoracion 
di enseñanza y fortificacion 
di e sistema dentro di cual 
enseñanza ta funciona. 


Percura pa cifra basico 
confiable 
Organiza un sistema di regis- 
tracion confiable y duradero 
di cifra basico. 
Mehora enseñanza 
Haci un escogencia inequivo- 
co (eenduidig) y consecuente 
den maneho di idioma. 
Garantiza e condicionnan ba- 
sico pa bon enseñanza y un 
clima escolar sigur. Ta trata 
aki di un paleta amplio di 
condicion, entre nan, man- 
tencion na edificio, mate- 
rial pa les (actual), suficiente 
personal califica y cuido ad- 
ecuado pa alumno cu mester 
esaki. Mehora e proceso edu- 
cacional por medio di facilita 
y guia profesor y docente mi- 
hor. 


Prepara alumno mihor 
riba enseñanza terciario: 
- Integra elemento di e Aca- 
demic Foundation Year di 
Universidad di Aruba den 
enseñanza avanza. 
– Desaroya un maneho di 
‘alumni’, percura pa expe- 
riencia y tips di studiante 
keda comparti den e forma 
di enseñanza anterior; entre 
otro Arubahuis por hunga un 
papel importante den esaki. 
Percura pa un mihor con- 
exion di enseñanza cu 
mercado laboral: 
- Mehora e vista riba (de- 
saroyo den) mercado lab- 
oral y e match cu e oferta 
di 
banda 
di 
enseñanza. 
– Duna enseñanza profesioal 
forma segun e structura di 
cualificacion revisa (herziene 
kwalificatiestructuur; hks) y 
aumenta e cantidad di cupo 
pa stage. 
– Establece un sistematica 
fiho, den cual empresa por ta 
reconoci como empresa edu- 
cativo, segun criterio claro y 
den cual ta train y certifica 
guia pa practica profesional. 
– Organiza pa cada sector 
un consulta permanente en- 
tre representante di e ambito 
profesional y e institucionnan 
pa enseñanza profesional. 
Haci e cuido pre-escolar 
ampliamente accesible y el- 
emento den un linea di ense- 
ñanza continuo. 


Mehora e fluho entre e 
tiponan di enseñanza: 
- Pone exigencia di admision 
y calificacion final na mesun 
nivel. 
– Limita ‘dead-end tracks’. 
– Crea un traspaso ‘caluroso’ 
pa cada alumno. 
- Fortifica e sistema di ense- 
ñanza 
Desaroya un structura di 
‘governance’ madura: 
- Duna directivanan di scol 
suficiente 
‘medezeggensc- 
hap’ y percura cu directiva- 
nan di scol ta ‘in control’. 
– Organiza un structura den 
cual consehonan di supervi- 
sion ta apoya directivanan di 
scol y unda ta necesario, ta 
coregi nan. 
– Duna ‘medezeggenschap’ 
un 
posicion 
plenamente 
reconoci. 
Organiza un sistema di pre- 
supuesto eficiente y transpar- 
ente. Percura pa legislacion 
adecuado pa cada sector di 
enseñanza y pa inspeccion 
di Enseñanza; den esey, den 
caso di enseñanza superior 
tira vista tambe riba integra- 
cion di (regimen legal pa) IPA 
y UA. Fortifica (supervision 


riba) responsabilizacion fi- 
nanciero. Analiza ineficien- 
cianan den e sistema di ense- 
ñanza, y laga posible recurso 


cu spaar aki, ta na beneficio di 
e mehoracionnan necesario 
den enseñanza di Aruba. 


Ministerio Publico a reacciona 
tocante keho penal entrega pa 
Dowers y De Meza 


Ayera, Ministerio Publi- 
co a manda na tur me- 
dio di comunicacion un 
reaccion pa loke ta trata 
e keho penal cu miem- 
bronan di Parlamento 
Arthur Dowers y Mike 
de Meza a entrega dia 17 
di januari ultimo contra 
ex-Minister planipoten- 
ciario Guillferd Besaril. 


Den un carta entrega na 
Ministerio Publico, a bin 
dilanti e pregunta si Prome 
Minister di Aruba Evelyn 
Wever-Croes a haci denun- 
cia relaciona cu supuesto 
iregularidadnan na Aruba- 
huis. Den nan carta a mustra 
tambe riba e overbrugging- 
stoelage di cual e minister 
plenipotenciario 
anterior 
aparentemente ta haci uso, 
y a tilda e prome minister di 
abuso di poder, segun e co- 
municado ta indica. 
Ministerio Publico a re- 
acciona riba e carta ayera 
mainta y a confirma cu 
Prome Minister a haci de- 
nuncia relaciona cu iregu- 
laridadnan na Arubahuis y 
pa loke ta e overbrugging- 
stoelage y e supuesto abuso 
di poder, Ministerio Publi- 
co a referi na e areglo legal 
cu tin. 
En conexion cu e atencion 
di parti di media cu tabatin 
diamars ultimo, Ministerio 
Publico a dicidi pa publica e 
reaccion aki riba e dos par- 
lamentario di partido AVP, 
Arthur Dowers y Mike De 
Meza. 
Den un entrevista na un 
otro medio di comunica- 
cion diamars ultimo, Dow- 
ers a indica cu for di luna di 
mei di 2021, Prome Min- 
ister Evelyn Wever Croes a 
wordo informa di e caso di 
Minister Besaril y el a con- 


firma despues cu tin un in- 
vestigacion andando y cu el 
a ricibi informacion di per- 
sona di Arubahuis riba de- 
cisionnan ilegal cu Besaril a 
tuma. 
“Loke ta bisto den henter 
e caso aki, Prome Minis- 
ter Evelyn simplemente no 
kier entrega keho contra ex- 
Minister Besaril y te ainda 
no ta sigur cu el a presenta 
resultado di e investigacion 
di CAD na Ministerio Pu- 
blico pa inicia c’un pro- 
cedura penal y cu Prome 
Minister e tempo ey tabata 
na haltura di e bagamunde- 
ria cu Besaril tabata com- 
etiendo den su posicion di 
Minister plenipotenciario, 
caminda el a haci mal uso di 
fondonan di Arubahuis.” 
El a compara e situacion cu 
a tuma luga na aña 2021 ora 
na e tempo ey, Parlamen- 
tario Alan Howell a bira so- 
spechoso den un caso penal 
y Prome Minister a dicidi di 
entrega retiro. Howell, ken 
prome tabata fungi como 
polis no por a bay bek na su 
trabou debi cu a wordo sus- 
pendi, pero Besaril si ta keda 
den su funcion igualmente 
como polis y ta sigui cobra 
“overbruggingstoelage”, 
manera Prome Minister a 
sigura den un conferencia 
di prensa na october di aña 
pasa. 
Nan ta cuestiona e hecho cu 
“te dia di awe ainda Prome 
Minister no a entrega e caso 
na Ministerio Publico pa 
wordo investiga legalmente 
y aki nos ta papia di cos- 
nan serio, acusacionnan cu 
Ministerio Publico a bin ta 
uzando pa investiga y per- 
sigui otro politiconan cu no 
ta di MEP. For di e rapport di 
CAD cu a investiga e caso di 
Besaril, no por mira acusa- 
cionnan serio manera ‘ver- 
duistering in dienstbetrek- 
king, valsheid in geschrifte 
en oplichting’ y tambe ‘wit- 
wassen’, acusacionnan cu 
Ministerio Publico a yega di 
usa contra otro politiconan 
sin prueba concreto pa per- 
sigui e politiconan aki.” el a 
sigura. 

Enseñanza para dilanti... 
Decisionnan clave... 


Ta e tempo di aña atrobe unda nos ta haya un 
bishita tras di otro di Hulanda. Di diferente 
ministerio, pronto tambe di e pareha real y nan 
principe heredero. Sa haci broma di e bishitanan 
aki, cu ta ‘sumamente conveniente’ pa bin net 
den e temporada friu na Europa, y por disfruta 
e clima dushi di nos islanan. Aunke esey ta un 
consideracion tambe, tin otro motibo pa haci 
esaki; e ta na un momento propicio den aña di 
gobernacion, tanto di nan como di nos. Laga nan 
goza di nos isla y mientras tanto trata nos ta trata 
e temanan pa cual finalmente nan a yega. 


Riba un tereno tin bastante movimento den e 
dianan aki, esta enseñanza, unda ministro Hu- 
landes ta na e islanan pa delibera riba e acuerdo 
encuanto e examen y diploma di Havo/Vwo. 
Banda di esey tin un tema mas general y mas 
amplio ainda, y esey ta cu ta acercando e mo- 
mento pa tuma e decisionnan clave pa determina 
rumbo di enseñanza den e proximo decadanan. 
Un producto importante di e ‘doorlichting’ cu 
a tuma lugar den e colaboracion entre gobierno 
Arubano y Hulandes ta e asina yama ‘Tussenrap- 
port’ encuanto enseñanza, di inspeccion di ense- 
ñanza di ambos pais, cu a sali algun tempo pasa 
caba (nov 2021), pero ta importante y actual pa 
su contenido, cu ta duna un panorama completo 
di e problematica complica di nos enseñanza. 
Un resumen ta inclui den e edicion aki. 


Un di e puntonan mas controversial, ta indud- 
ablemente e escogencia di idioma di instruccion. 
Esey ta asina caba for di e punto di vista di sen- 
timento y orguyo nacional, pero ohala e asunto 
tabata asina simple manera un encuentro de- 
portivo unda por apoya e banda di bo preferen- 
cia y, gana o perde, mundo no a caba. Ta trata di 
mucho mas cu esey. Si nos considera cu e meta 
principal ta cu nos alumnonan di awe y ma- 
ñan mester por desaroya nan mes den e mihor 
condicionnan posible, con importante idioma di 
instruccion ta? Aki nos ta haya e tradicional dis- 
cusion caba, entre esnan cu ta faborece mantene 
Hulandes como idioma di instruccion, y e otro 
banda cu ta mira introduccion di Papiamento 
como idioma di instruccion den enseñanza ba- 
sico como alternativa. Pero..., awe nos no ta cay 
den tentacion pa ripiti e argumentonan di ambos 
banda. Nos kier mustra si riba e otro problem- 
anan cu ta surgi di cualkier manera, pa motibo di 
otro factor cu mester atencion urgente. 


Ban tuma por ehemplo e necesidad di suficiente 
docente califica, algo menciona den e rapport 
referi tambe. Ora nos bay profundiza den kico 
esey ta implica, nos mester puntra nos mes kico 
ta significa ‘suficiente docente califica’. Esey tin 


diferente contenido dependiendo kico ta dicidi: 
si ta mantene Hulandes como idioma di instruc- 
cion, ta facil pa bisa cu tur maestro mester bay 
sigui curso di actualizacion di Hulandes, pero 
esey ta realmente resolve e problema? Nos kier 
di berdad sa con pesimo e dominio di Hulan- 
des di gran parti di e cuerpo di docente ta? No 
mester lubida cu 40 aña di libertinahe, unda cada 
persona dilanti klas ta determina pa su mes ta 
cuanto Hulandes (di calidad dudoso) y cuanto 
Papiamento (di calidad dudoso) ta presenta na 
e alumnonan, tabatin un efecto devastador riba 
nivel di enseñanza. Y ta esaki hopi biaha no ta 
bin dilanti den ningun debate o discusion, pa- 
sobra ningun hende ta bay purba resolve esaki... 
Anto nos ta keda gaña otro cu ta resolve e prob- 
lema cu ‘poco curso pa e maestronan cu mester 
o ta desea’. 


Y nos no a papia ainda di e escasez, independi- 
ente di calidad, di docente na diferente nivel. 
Realidad ta cu Hulanda, como proveedor di 
maestro y docente, mes ta pasando den dificul- 
tad pa cubri nan necesidadnan. Si ta Hulandes 
ta keda como idioma di instruccion, nos mester 
wak den direccion di un pais manera Suriname 
cu posiblemente por ripiti e hazaña di mas di 70 
aña pasa? Na Aruba mes e fluho cu ta sali di IPA 
pa enseñanza basico, no ta suficiente pa cubri 
e demanda. Pa nos ‘suerte’ ta nace masha poco 
mucha, si nos kier yama esey algo faborable, tin 
bon motibo pa no pensa asina, pero en todo caso 
esey ta haci cu den e proximo añanan nos mester 
menos maestro. Nos ta tende hende den ense- 
ñanza, o den politica, ta discuti e tipo di prob- 
lema aki? Mucho menos e sindicato, cu apar- 
entemente ta papia solamente di salario y otro 
condicion laboral. 


Nos no a papia ainda di e necesidad di renoba 
legislacion educativo, pa practicamente tur cat- 
egoria. Hasta ta asina cu mester crea ainda leg- 
islacion pa pre-escolar pasobra e no t’ey ainda. 
Con bo ta transforma e forma aki, di un mero 
guarderia pa mucha, den un institucion cu ta 
prepara mucha pa bay scol basico, si bo no tin 
ley, pa bisa kico por y kico no por? Nos tabata sa 
cu ta na e nivel primitivo aki ainda nos ta opera? 
E tarea legislativo aki ya ta un trabao inmenso, 
cu mester haci. Y asina cada elemento di cam- 
bio necesario menciona den e rapport ta mustra 
un aspecto aplastante, pa e magnitud di e tarea. 
Y, un cos mas: esaki no ta interes partidario po- 
litico. Esaki ta interes general unda mester tuma 
e decisionnan mihor pa varios generacion cu no 
a nace ainda. Nos ta mira nos politiconan eleva 
nan mes na e nivel necesario pa comprende y 
atende esaki adecuadamente? 

Premier Evelyn Wever - Croes: 


Prome Minister Evelyn 
Wever - Croes a hiba pal- 
abra na e ocasion di acu- 
erdo pa inicia cu Proyecto 
Embeyecimiento di Ea- 
gle Beach. Na e ocasion 
Prome 
Minister 
Wever 
- Croes a expresa cu aña 
pasa na ocasion di Revel- 
acion di e Logo Nobo di 
TPEF a repasa e metanan 
di TPEF. 


Na e ocasion ey a bisa entre 
otro: “E producto cu Aruba 
ta ofrece ta resultado di un 
labor di amor; un sinergia 
constante y continuo di tur 
e actornan cu tin e producto 
Aruba na pecho”. Desde e 
momento ey te cu awe ya 
caba diferente proyecto a ser 
realisa of ta den via di re- 
alisacion pa TPEF. Esaki ta e 
ultimo riba e lista cu ta hopi 
amplio di proyectonan cu tin 
cu ser realisa ainda. 


Ken no conoce nos precioso 
Eagle Beach. Di mucha hopi 
persona ta bin na e beach aki 
pa pasa un dia relahante cu 
famia, amigo y conocinan. 
Durante añanan cu a bin ta 
pasa a wak hopi cambio riba e 
strip aki. E cantidad di perso- 
na, tanto local como turista, a 
crece drasticamente. Edificio 
y hotelnan a ser traha na otro 
banda di e boulevard y den 
e ultimo añanan a conoce e 


fenomeno di condominio. 
Tabata tin un temporada cu 
Eagle Beach tabata e Mecca 
di windsurfing. 


Ta corda tambe con e bou- 
levard pariba di e beach cu 
tabata di dobel via tabata 
congestiona cu auto na oca- 
sionnan special. Eagle Beach 
pa añanan largo tabata e luga 
ideal pa famianan campa den 
tempo di cuaresma. Con- 
trario na e otro beachnan 
mas panort di Eagle Beach, e 
ta un beach cu ta bira hundo 
basta lihe. E otronan ta keda 
seco pa distancia largo for di 
costa mientras bo ta comple- 
tamente safe. E fenomeno aki 
tabata conoci y tur hende ta- 
bata avisa bo cu si bo ta bay 


landa na Eagle Beach bo mes- 
ter a haci esaki cu e cautela 
necesario. Eagle Beach a con- 
oce un sin fin di actividad, 
tanto concierto como tur tipo 
di deporte. E actividadnan 
aki na dado momento tin 
nan influencia riba e calidad 
di e santo. Esey ta un hecho 
inevitabel. Ta pesey a hacie 
un prioridad pa drecha esey, 
y despues di e inversion den 
santo nobo, e beach a keda 
hopi bunita. 


Den revistanan internacio- 
nal Eagle Beach pa hopi aña 
ya caba ta aparece den e top 
beachnan na mundo. Pa un 
isla chikito manera Aruba, cu 
tin hopi competencia riba e 
tereno aki, esey ta un recono- 


cemento sumamente grandi 
di cual nos tur mester super 
orguyoso. A pesar di esey, 
awor a yega e momento pa 
di un forma structura, dedica 
atencion na e area aki. 


Locual e proyecto ta encera 
E proyecto di embeyecimen- 
to di Eagle Beach ta un inver- 
sion di TPEF como trekker. 
Na aña 2022 a pone 1 miyon 
florin disponibel y pa e aña 
2023 lo pone un suma adi- 
cional di 500 mil florin. Lo 
inverti mas cu 200 mil den 
recipiente pa colecta sushi. E 
total inversion ta di 1.7 mi- 
yon florin di sector publico. 


ATA tambe ta contribui cu 
385 mil florin. E proyecto ta 


encera embeyicimento di e 
area dunando e strip un bista 
uniforme cu mata y vegeta- 
cion, drecha banda di camin- 
da y pone piedra blanco for di 
rotonde di Amsterdam Man- 
or te cu rotonde di Alhambra. 
E recipientenan pa colecta 
sushi tin como meta contri- 
bui na maneha sushi di un 
forma mas eficiente. Hacien- 
do e recipientenan aki visibel 
y accesibel bo ta incentiva e 
usuarionan di e Eagle Beach 
pa deposita nan sushi den es- 
akinan, contribuyendo asina 
na tene e luga limpi. 


E Proyecto di Embeyecimen- 
to di Eagle Beach ta un “pri- 
vate-public 
collaboration” 
na unda gobierno pa medio 
di TPEF y ATA ta inverti y 
propietarionan di e diferente 
edificionan na Eagle Beach ta 
percura pa e mantencionnan 
necesario. 
Trahando 
den 
union y contribuyendo asina 
cu e inversion cu gobierno ta 
haci ta keda den bon estado, 
elevando asina mas ainda e 
producto turistico Aruba. 


Prome Minister Wever - 
Croes ta gradici colega Min- 
ister di Turismo Dangui 
Oduber, sra. Ronella Croes 
di ATA y sr. Mario Arends, 
presidente di TPEF, pa tur 
nan esfuerso y trabou duro 
cual ta refleha e amor cu tin 
pa Aruba. 


A cera acuerdo pa realisa proyecto embeyecimento Eagle Beach cual 
ta hopi amplio y ta encera diferente proyecto 


Resultadonan di UNWTO ta mustra cu 
Aruba tabatin un bon recuperacion: 


Mas rapido cu otro mundialmente y den Caribe 


Durante evento pa prensa, 
A.T.A. a comparti cu aña 
2022 tabata un aña fuerte y 
positivo den recuperacion 
di turismo. Conforme re- 
sultado di organisacion 
International di Turismo 
(UNWTO) di e prome 3 
kwartaalnan di 2022, mes- 
ter subraya cu Caribe a 
recupera mas lihe cu e re- 
cuperacion global di tur- 
ismo y tambe mas lihe den 
region di ‘Americas’. 


Si wak den Caribe, Aruba 
como parti di e destina- 
cionnan top di Caribe, su re- 
cuperacion tabata mas fuerte 
compara cu mayoria di e 
otro destino nan den Caribe. 
Esun di mas fuerte tabata Re- 


publica Dominicana. 


Algun factor instrumental cu 
a pusha e recuperacion mas 
rapido aki, compara cu otro- 
nan, ta e strategia di e ekipo 
di maneho di crisis cu a duna 
hopi bon resultado y e hecho 
cu A.T.A. por a sigui move na 
un manera agil y mas rapido 
entre otro pasobra nos ta 
conta cu un fondo di emer- 
gencia cu por a usa durante di 
e pandemia. 


E fondo aki ta un parti in- 
strumental di Aruba su mod- 
elo di maneha turismo, den 
e caso aki pa medio di Aruba 
Tourism Authority. 


Un otro factor cu ta bon pa 


remarca ta e importancia di 
e industria di “time share” 
tambe cu sigur durante tur 
momento di crisis ta brinda 
un fluho di bishitante cu 
ta bolbe pa haci uso di nan 
propiedad “time share”. 


E maneho di Aruba & di 
A.T.A. ta uno pa cual a 
gana e premio di e “Carib- 
bean Destination Resilience 
Award” Oktober 3, 2022. Aki 
a reconoce e destinacion cu a 
sobresali pa su “outstanding 
leadership, innovation and 
collaboration” cual a catalisa 
e recuperacion durante e 
pandemia. 

Beneficio di agrega vitamina E na bo dieta 


(CNET)- Vitamina E 
ta un antioxidante hopi 
poderoso. Sinembargo tin 
cierto cosnan cu mester 
sa prome cu agrega esaki 
como un suplemento na 
bo dieet. 


Vitamina E ta un di e varios 
vitamina cu ta necesario pa e 
desaroyo humano y funcion. 
E ta inclui 8 parti, sinembar- 
go solamente un di nan ta usa 
den e curpa humano cual ta 
alpha-tocopherol. 


E beneficionan di e vitamina 
E tin hopi tempo caba den 
discusion. Cua ta e benefi- 
cionan y cua ta e riesgonan 
potencial? 


Kico ta vitamina E? 
Vitamina E ta ser haya den 
varios cuminda y ta impor- 
tante pa e curpa humano 
den varios manera. Vitamina 
E, den e forma di alpha-to- 
copherol ta un antioxidante 
poderoso cu ta traha como un 
mashin di pleita. 


Mientras e ta posibel pa 
cumpli cu e necesidadnan 
diario di vitamine E via e 
cuminda, 
suplementonan 
oral tambe ta disponibel pero 
mester ser usa cu cautela y se- 
gun e instruccionnan. 


Agrega vitamina E na bo dieet 


Simianan y azeta di berdu- 
ranan ta e prome den e lista 
como miho fuentenan pa 
vitamina E, sinembargo Vi- 
tamina E tambe por ser haya 
den varios cuminda manera 
asparagus, awacati, spinaca, 
kiwi, mango y tomati entre 
otro. 


Beneficionan di Vitamina E 
Vitamina E tin hopi tempo 
considera un beneficio pa e 
curpa aunke cu tin cierto ben- 
eficionan cu te ainda no a ser 
comproba 
cientificamente. 
Pero di mesun manera tin 
cierto beneficionan cu si ta 
comproba 
cientificamente 
manera e hecho cu e por re- 


duci hypertension, cual ta 
presion di sanger halto, pro- 
teccion di celulanan contra 
daño y e hecho cu e ta alivia 
sintomanan di e sindrome 
premenstrual, tambe conoci 
como PMS. 


Apesar di tur su beneficio- 
nan e ta importante pa aplica 
un regla di oro; “demasiado 
di tur cos ta malo.” Evita cu 
bo ta haci uso excesivo di vi- 
tamina E, pa motibo cu aun- 
ke poco comun, e por causa 
efectonan negativo ora di su 
uso manera diarea, fatiga, do- 
lor di cabes, nausea, dolor di 
bariga y falta di forsa. Tambe 
esaki por causa of empeora 
cierto condicionnan di salud 
manera cancer di prostaat, 
malesa di curason, hemor- 
rhagia of diabetes. 


Aunke cientificamente algo 
por ta comproba di tin ben- 
eficio, semper ta bon y nece- 
sario pa consulta dokter di cas 
prome cu haci algun cambio 
na bo dieet. 


Gobierno Federal Mericano ta investiga casnan di cuido pa abuso di 
medicamento antipsicotico 


(AP) - Gobierno Federal 
ta bisa cu nan lo cuminsa 
investiga casnan di cuido 
pa abuso di cierto medi- 
camentonan antipsicoti- 
co y pa mal diagnosis di 
Schizofrenia den pashent- 
nan. 


Centers for Medicare and 
Medicaid Services lo lansa 
varios investigacion e luna aki 
contra cierto casnan di cuido, 
cu e metadi verifica si pash- 
entnan a ricibi un diagnosis 
corecto cu e desorden aki. 


“Ningun residente di un cas 


di cuido mester ricibi un di- 
agnosis incorecto of ricibi 
un medicamento inapropia,” 
Health and Human Services 
su secretario Xavier Becerra 
a bisa den un declaracion di- 
aranson. “E pasonan cu nos 
lo tuma awe lo yuda preveni 
e erornan aki y lo duna varios 
famia paz.” 


Algun facilidad posiblemente 
ta evita critica y sancion pa 
uso excesivo di medicamen- 
tonan antipsicotico pa medio 
di diagnostica residentenan 
cu Schizofrenia, te hasta sin 
cu nan demostra señal di e 


desorden aki, segun un re- 
portahe di e gobierno aña 
pasa. Menos di 1 porciento 
di e poblacion tin e desorden 
aki, cual ta marca pa un pens- 
amento desordena. 


Den aña 2012, gobierno fed- 
eral a cuminsa monitor ki ora 
un cas di cuido ta cuminsa 
haci uso di e medicamento 
aki riba un residente pero sol- 
amente pa esunnan cu no a 
ser diagnostica cu e desorden 
y e uso di e medicamentonan 
aki pa e residentenan aki a 
disminui cu 20 porciento se- 
gun e data federal. 


Mas cancer di pulmon den barionan pober y mas cancer di cuero na e costa 


(NLTimes) 
- 
Integraal 
Kankercentrum 
Neder- 
land (IKNL) a lansa un 
atlas interactivo unda cu 
por mira cuanto caso di e 
24 tipo di cancer mas co- 
mun ta ser mira den varios 
region Hulandes. Ta in- 
mediatamente 
aparente 
cu cancer di pulmon ta 
mas comun den barionan 
di menos recurso, y per- 
sonanan cu ta biba den 
areanan di costa tin mas 
probabilidad di haya can- 
cer di cuero. 


INKL a basa e atlas riba anali- 
sis di data for di e registro di 
cancer Hulandes for di aña 
2011 te cu aña 2020. E atlas 
aki ta mustra e cantidad di di- 
agnostico den un area y si es- 
aki ta mas halto, mas abao of 
igual na e averahe Hulandes. 


E centro ta spera cu e atlas aki 
lo haci residentenan di Hu- 
landa mas altanto di nan ries- 
go pa cancer y con pa preveni 
esaki. Cancer di cuero ta hopi 
mas comun den areanan rond 
di e costa compara cu otro si- 


tionan. “E lo ta bon si hende- 
nan den e areanan aki ta mas 
conscientisa pa cu e radiacion 
aki danki na nos atlas,” Valery 
Lemmers a comenta. “Haci 
uso di sunscreen, bisti pechi 
y keda den sombra lo mas cu 
bo por ora cu bo bay lama.” 


Creadornan di politica tam- 
be por haci uso di e atlas pa 
determina unda e factornan 
socioeconomico ta aumenta 
hendenan su riesgo pa can- 
cer. E atlas claramente ilustra 
cu cancer di pulmon ta hopi 


mas comun den barionan cu 
tin un desbentaha. “Esaki ta 
haci mas cla cu e factornan 
ambiental ta hunga un rol 
importante den e malesa aki,” 
Lemmers a bisa e noticiero. 


KWF Cancer Control tambe 
ta pensa cu servicionan local 
por usa IKNL su atlas pa yuda 
crea programanan di preven- 
cion hopi mas specifico. E 
organisacion pa e motibo aki 
lo duna GGD 6 miyon euro 
pa por desaroya plannan aki, 
segun NOS. 

Prome Minister y Minister SOAW di Corsou ta duna nan mira riba proposicion presenta: 
Estudio riba reforsa rol consultivo di SER 


(Willemstad)—Prome 
Minister Sr. Gilmar Pisas 
y Minister di Desaroyo 
Social, Labor y Bienestar 
(SOAW) Sra. Ruthmilda 
Larmorie-Cecilia, a ser 
entrevista diamars dia 17 
di januari ultimo, door di 
un ekipo tecnico di Con- 
seho Social Economico 
(SER), riba un estudio cu 
actualmente ta ser con- 
duci door di e ekipo aki, 
riba con por reforsa e rol 
consultivo di SER. 


E estudio ta ser haci door di 
un di studiantenan di Haagse 
Hogeschool cu actualmente 
ta coriendo stage na SER y cu 
ta studiando administracion 
publico/ maneho guberna- 
mental cu specialisacion den 
relacionnan den Reino. E st- 
agaire a compaña e ekipo tec- 
nico durante e encuentro cu e 
dos mandatarionan. 
Rason pa cua a dicidi di haci 
un estudio/investigacion riba 
rol di SER, ta basa riba resul- 
tado di e revision di e fun- 
cion legislativo na Corsou 
cu a ser realisa na november 


2021 door di Prof. Sjoerd 
Zijlstra, kende ta docente 
extraordinario den Derecho 
Administrativo y Estudionan 
Legislativo na Universidad di 
Corsou (UoC). Prof. Zijlstra 
a conclui den su revision di e 
funcion legislativo cu SER, 
como organo consultivo stra- 
tegico, ta miho sirbi den e 
fase di formulacion di mane- 
ho gubernamental y no den e 
fase caminda proyectonan di 
lei y di reglamentonan ta cla 


caba pa despues SER duna su 
opinion. 


E obhetivo di e estudio, ini- 
cia pa e ekipo tecnico di SER, 
ta pa desaroya un strategia 
elabora cu ta permiti e or- 
gano consultivo aki tin un rol 
mas prominente den e fase 
di desaroyo y formulacion 
di maneho gubernamental. 
Esaki lo por si pidi SER saca 
cierto estudionan y/o inves- 
tigacionnan cu relevancia pa 


maneho gubernamental den 
un fase previo. 


Pa medio di entrevistanan cu 
algun actor importante den e 
proceso legislativo, ta com- 
pila ideanan, necesidadnan y 
interesnan pa asina por haya 
un bista mas cla si ta deseabel 
y factibel posiciona e funcion 
di acceso cu SER tin den e 
fase di formulacion di mane- 
ho gubernamental y no na fi- 
nal, ora proyectonan di lei y/o 


decretonan gubernamental ta 
cla caba. 


Den e cuadro aki comber- 
sacionnan y entrevistanan ta 
ser conduci actualmente cu 
ministerionan di gobierno, 
mandatarionan, directorado 
di Asuntonan Legislativo y 
Huridico (WJZ) y tambe cu 
otro organonan di estado. 
Prome Minister Pisas y Min- 
ister Larmonie-Cicilia a re- 
sponde detayadamente pre- 
guntanan cu a ser haci na 
nan, revelando asina ey nan 
puntonan di bista cu a ser 
considera sumamente intere- 
sante. 


Tur entrevistanan lo ser com- 
pila door di e ekipo tecnico di 
SER den un enfermo den cua 
recomendacionnan concreto 
lo ser haci. E resultadonan di 
e estudio aki lo ser presenta 
na Conseho di Ministernan 
na luna di februari proximo, 
asina a keda palabra durante 
e encuentro cu e dos manda- 
tarionan. 



Reino ta duna permiso na studiante di intercambio Caribense pa 
studia na Hulanda 


(Willemstad)—Aruba, 
Corsou, Hulanda y Sint 
Maarten kier Reino duna 
permiso pa subi e cantidad 
di studiante cu por sigui 
nan estudio na Hulanda. 
Cu apoyo financiero, ho- 
bennan Caribense cu ta 
forma parti di e Reino 
Hulandes por sigui nan es- 
tudio na Hulanda cu me- 
nos dificultad. E permiso 
di Reino ta un di e medi- 
danan den e esfuerso pa 
aumenta exito den estudio 
di studiantenan. 


E Ministernan di educacion 
di e cuatro paisnan ta expresa 
nan intencion durante e con- 
ferencia di consulta riba edu- 
cacion, cultura y ciencia di e 
cuatro pais na Corsou, cu ta 
sosode tur aña. Varios estudio 
a mustra cu hopi studian- 
tenan Caribense den educa- 
cion secundario na Hulanda 
ta enfrenta bareranan adicio- 
nal. E causa ta den educacion 
preparatorio den Caribe y 
educacion halto na Hulanda. 
Minister di Educacion, Cul- 
tura y ciencia Robbert Di- 
jkgraaf: “Ta importante cu 
nos ta ofrece hobennan di 
e islanan un miho perspec- 


tiva dor di uza e poder di 
Reino. Ta p’esey mi ta hopi 
satisfecho cu nos ta tumando 
stapnan concreto pa aumento 
e exito di estudio di studian- 
tenan. Mi ta convenci cu nos 
lo por yuda nan cu esaki.” 
Intercambio 
Un studiante di Aruba, Cor- 
sou, Sint Maarten, of e mu- 
nicipalnan special Bonaire, 


Saba, Sint Eustasius por bi- 
aha awo na tur pais Europeo, 
menos Hulanda, cu un per- 
miso di Erasmus+. E cuatro 
paisnan kier rectifica esaki. 
Intercambio temporal mutuo 
ta trece comprension y apre- 
ciacion mutuo. Pa e rason ey 
a yega na un acuerdo pa desa- 
roya un programa pa studian- 
tenan den Reino, siguiendo e 


ehempel di Erasmus+. 
E permiso nobo di Reino lo 
permiti pa mobilidad den 
nivel MBO, HBO y WO 
entre islanan y Hulanda. E 
mobilidad tambe ta aplica 
pa stage. E meta ta pa hisa e 
cantidad di studiebeurs pa ta 
comparabel cu esun di e pro- 
grama di Erasmus, teniendo 
na cuenta di studiantenan cu 


menos posibilidad financiero. 
Pa prepara 
Pa hopi studiante Caribense, 
e cambio pa educacion halto 
ta parce hopi grandi. Pa pre- 
para nan miho pa un curso di 
vocacion halto y universidad, 
e cuatro paisnan kier combi- 
na iniciativanan cu ya ta ex- 
isti pa un aña pre-academia y 
sigui desaroya nan pa un “Ca- 
ribbean academic orientation 
year”. 
E meta ta pa e tres universi- 
dadnan den Caribe Hulandes 
ofrece un programa conhun- 
to, cual ta desea di por co- 
labora cu universidad HBO 
y WO na Hulanda. Den fu- 
turo, educacion secundario 
mes lo wordo mehora locual 
ta trata cambio pa educacion 
mas halto. 
Finalmente, e ministernan 
a bay den acuerdo cu un es- 
tudio lo wordo conduci pa 
mehora e conexion entre 
educacion y mercado laboral. 
Actualmente, educacion se- 
cundario den Caribe Hulan- 
des no ta cuadra cu marcado 
laboral. Den e temporada 
binidero, proposito lo wordo 
discuti den mas detaye den 
coordinacion entre tur pais- 
nan. 

Amsterdam trahando riba monumento honrando “muhenan di 
comfort” den Segundo Guera Mundial 


(NL 
Times)—Gemeente 
di Amsterdam, hunto cu 
reportero Griselda Mole- 
mans, ta trahando riba 
un monumento pa honra 
“muhenan di comfort”— 
muhenan cu a wordo forsa 
pa ocupantenan Hapones 
pa tin relacion sexual cu 
soldaatnan Hapones du- 
rante e di dos Guera Mun- 
dial. Trouw ta reporta cu 
e monumento por causa 
tension diplomatico entre 
Hulanda y Hapon. 


Hapon ta contra monumen- 
tonan honrando “muhenan 
di comfort”, pasobra se- 
gun e gobierno Hapones, e 
muhenan aki no a wordo for- 
sa pa ta esclavo sexual. Pre- 
sion di parti Hapon a forsa 
e ciudad Aleman Freiburg 
pa bandona nan plan pa un 
monumento. Un monumen- 
to den e ciudad San Francis- 
co, Merca a causa tension cu 
e ciudad Hapones Osaka. 


“Hopi pais no ta logra ni 
cuminsa. 
Relacion 
com- 


erciante cu Hapon ta haya 
preferencia,” Molemans a 
conta Trouw. E ta haya cu 
ta importa pa Hulanda para 
firme den nan pia y construi 
e monumento aki: “Tin bi- 
aha mi sa tende palabranan 
manera ‘Jappenhoeren’; hopi 
hende no sa kico a pasa den 
e Indias Oriental Hulandes 
den e tempo ey. Mi no kier 


pa e muhenan aki keda perdi 
den historia.” 
Segun Molemans, Hulanda 
tin un responsabilidad pa e 
muhenan cu a wordo forsa 
den sclavitud sexual. Despues 
di e guera, E estado Hulandes 
y e Famia Real a kita parti di 
e ganashi di e muhenan aki. 
Segun e investigacion di e 
FTM, Hapon a deposita un 


parti di e placa colecta for di 
e burdelnan den banconan 
Hapones, cu cual e pais a 
funda e guera. Ora e banco- 
nan aki a wordo desmantela 
na aña 1945, e estado Hulan- 
des y e Cas Real, como share- 
holders, a ricibi un parti di e 
ganashi. Hulanda a haya 155 
miyon euro, cu cual nunca 
no a compensa e muhenan. 


Mas cu 70.000 muhe Hulan- 
des y loke tabata Indias Ori- 
ental Hulandes tabata forsa 
di traha den e burdelnan 
Hapones, asina Molemans a 
bisa. Un par di nan ainda ta 
na bibo. Den total, ocupan- 
tenan Hapones a forsa proxi- 
mamente 500.000 muhe pa 
tin relacion sexual cu miem- 
bronan di e militar Hapones. 
Mayoria di e muhenan aki ta- 
bata Koreano. 
Molemans ta spera cu e mon- 
umento na Amsterdam por 
ofrece apoyo y consuelo pa e 
sobrevivientenan y nan famia 
na Indonesia y Hulanda, y 
otro paisnan cu tambe a wor- 
do afecta. 
“Mi a papia cu e victimanan y 
tambe nan yiunan y nietanan. 
E trauma ainda t’ey, hasta den 
e generacion mas jong.” 
Un vocero di e gemeente di 
Amsterdam a conta Trouw 
cu e ciudad a keda encanta cu 
e monumento lo keda ey. E 
embahada Hapones na Hu- 
landa no kier responde pre- 
guntanan di e corant tocante 
e monumento. 


Schiphol ta stop cu limitacion di pasaheronan saliendo 


Cantidad di personal di seguridad ta yegando cerca di loke tabata normalmente 


(NL Times)—Schiphol lo 
kita limitacion pa aerolin- 
eanan cu ta limita e canti- 
dad di pasaheronan cu ta 
saliendo di e pais. E deci- 
sion aki a yega net prome 
cu e temporada di mei 
vakantie. 


E aeropuerto a forsa aerolin- 
eanan pa reduci e capacidad 
di nan pasaheronan door di 
combina of cancela vuelo, 
of cambia vuelonan pa otro 
aeropuerto. E medidanan aki 
a tuma luga aña pasa, despues 
cu e deficit den personal di 
seguridad a causa liñanan 
enorme na e aeropuerto di 
Amsterdam, cual ta e di dos 
aeropuerto mas grandi di Eu- 
ropa a base di cantidad di pas- 
ahero. E liñanan largo a causa 
miles di pasahero di perde 
nan vuelo, y a causa tambe e 
CEO, Dick Benschop, di re- 
nuncia su posicion. 


Su reemplaso, Ruud Sontag, 
a declara diaranson cu in- 
scripcion di personal di segu- 
ridad a bay bon, y operacion 
na e aeropuerto lo bira nor- 
mal prome cu temporada di 
mei vakantie. E limitacion di 
pasahero saliendo lo caba dia 


26 di maart. 
“Pero tur partido envolvi lo 
mester duna mas esfuerso 
den momentonan cu ta hopi 
druk, specialmente mainta, 
pa por preveni liñanan largo 
y retraso den e proceso,” e 
aeropuerto a taha den un de- 
claracion. 


E aeropuerto ainda ta pur- 
bando di emplea mas person- 
al di seguridad, un iniciativa 
cu ta parti di un compaña cu 
a cuminsa na november 2022. 
E meta ta pa emplea 850 au- 
toridadnan di seguridad, y 
Schiphol ta na mita caminda 
caba cu esaki. Ora personal 
di seguridad nobo wordo in- 
scribi, nan no por cuminsa 
traha mesora pasobra e pro- 
ceso ta rekeri investigacion di 
e personal y training, locual 
sa dura largo. 


E aeropuerto ainda tin al- 
gun preocupacion locual ta 
encera e bentana di 6or pa 
11or di mainta riba dianan 
mas druk, specialmente na 
fin di maart. Nan ta trahando 
cu aerolineanan, maletero- 
nan y otro partido, manera e 
Marechaussee, “pa organisa 
momentonan druk den un 


manera cu no ta laga liña di 
espera largo.” 
Schiphol ta spera cu acu- 
erdo boluntario por permiti 
pa mas pasahero ta parti den 
diferente orario. E pio cu por 
pasa ta pa Schiphol imple- 
menta limitacionnan atrobe. 


E aeropuerto tambe a cum- 
insa cu corta cantidad di 
vuelonan, locual por yuda e 
situacion. 


Si tur cos bay bon, e fin di 
limitacionnan lo cuminsa un 
luna prome cu e temporada di 


mei vakantie riba 29 di april: 
“Mas biahe por ta posibel den 
e temporada di mei vakantie. 
E decision di capacidad pa e 
temporada ey lo wordo treci 
den discusion entre partner 
na e aeropuerto,” Schiphol a 
bisa. 


Un deficit di empleadonan 
di seguridad y maleteronan a 
causa caos na Schiphol den e 
ultimo temporada di berano. 
Pasaheronan ta keda hopi ora 
den liña dilanti chekeo di se- 
guridad, y miles di maleta ta 
yega nan destinacion despues 
di nan doño. E deficit den 
maletero a causa cu e can- 
tidad di maletanan perdi ta 
keda crece. 


Den un esfuerso pa mantene 
e druk, Schiphol a limita e 
cantidad di pasaheronan cu 
ta sali for di aeropuerto varios 
biaha. E aeropuerto a imple- 
menta nan prome limitacion 
na juli, bisando cu esaki lo 
keda solamente durante e 
temporada di zomer vakan- 
tie, pero liñanan largo a keda 
plaga e aeropuerto. Esaki a 
forsa Schiphol pa keda limita 
e cantidad di pasaheronan te 
maart 2023. 

Brote di chikungunya ta afecta Paraguay, Argentina y Brazil 


(La Nacion) – Cuater 
malesa transmiti pa e san- 
gura Aedes Aegypti como 
kentura, dengue, zika y 
fiebre amarilla ta activan- 
do un alerta sanitario den 
e paisnan cu ta comparti 
e tripel frontera como 
Argentina, Brazil y Para- 
guay. 


Un brote cu mas di 1.000 
caso di chikungunya na lo- 
calidadnan di Paraguay cu e 
biaheronan Argentino cu a 
crusa e playanan Brasilero y 
e condicionnan climatico y 
ambiental cu tambe ta fabo- 
rece e aumento di e sangura a 
subi e riesgo den e zomer aki. 


E aparicion for di luna pasa 
di por lo menos cinco caso 


di dengue di personanan sin 
antecedente di biahe ta un 
alarma trempan den sentido 
aki. tres a wordo confirma 
na Ciudad di Buenos Aires y 
dos na Cordoba, cu mas di un 


dozijn di infeccion considera 
probabel siman pasa na cen- 
tro y nort di e pais. 


“E casonan aki ta bati alarma 
riba e presencia di e virus na e 


pais den un contexto fabora- 
bel pa e plamamento di e vi- 
rus, aunke nos tin temporada 
di temperatura halto y di un 
mobilidad grandi di person- 
anan paden y pafo di e pais,” 
Ministerio di Salud di e Na- 
cion a indica diamars ultimo 
ora a actualisa e datonan local 
di e siman aki. 


E casonan confirma y proba- 
bel ta apenas 2% di un total di 
1.191 caso notifica for di au- 
gustus ultimo, cu tabata con- 
sidera comienso di tempo- 
rada di e infeccion aki, pero 
un 50% di tur notificacion no 
por a wordo descarta of ainda 
te den investigacion. 


“E riesgo halto ta entre feb- 
ruari y maart, ora ta bin bek 


esnan cu a bay na Brazil pa 
vakantie of otro luganan cu 
ta registrando casonan. E 
prome periodo di riesgo, cu 
ta e siman aki, pa e biahenan 
pa Paraguay na fin di aña y e 
prome diescinco dia pa bishi- 
ta famia, ta parce cu ta bay 
pasa”, Juan Carlos Cisneros 
subdirector di Hospital Mu- 
ñiz a bisa. 


“Ta pidi pa reforsa e sospecha 
di e malesa aki pa chikungu- 
nya na tur hurisdiccion di e 
pais, y den particular e caso- 
nan cu antecedente di biahe te 
e zona afecta, conhuntamente 
cu accionnan di prevencion y 
control pertinente,” e cartera 
sanitario Argentino a señala. 


Ecuador ta kibra record di femicidio: un muhe asesina cada 26 ora na 
aña 2022 


(Infobae) – Ecuador ta 
un pais cu cada biaha ta 
mas violento pa hende 
muhe. Aliansa Feminista 
pa Mapeo di Femicidio a 
revela cu na aña 2022 a 
registra 332 femicidio na 
e pais, e cifra mas halto 
registra for di 2014. E da- 
tonan aki ta indica cu na 
Ecuador un muhe a wordo 
asesina cada 26 ora. 


E victima mas hoben tabatin 
3 luna di edad y esun di mas 
adulto tabatin 84 aña, loke ta 
demostra cu violencia basa 
riba genero contra muhe ta 
atravesa tur e ciclo vital. 


Di e victimanan, 14 muhe 
tabata na estado. Tambe 4 di 
cada 10 victima tabata mama, 
di acuerdo cu e informacion 
disponibel. Ta calcula cu por 
lo menos 245 yiu a keda den 
situacion huerfano na 2022, 
segun informacion di un in- 
fografia y un comunicado di 
e Aliansa. 


E datonan ta wordo compila 
pa diferente organisacion di 
hende muhe cu ta encarga 
di registra e casonan nobo di 
femicidio na e pais, p’esey e 
cifra presenta por cambia di e 
datonan oficial. 
“Cada cifra ta un bida cu a 


wordo ranca,” presidente di 
Fundacion Aldea, Gabriela 
Guerra ta adverti y tambe a 
indica cu den ultimo añanan 
e femicidio a presenta den 
contexto di mayor peligro 


den relacion cu economia 
criminal, lucha di teritorio 
entre bandanan narco delic- 
tivo, halto presencia di crimi- 
nalidad, entre otronan. 


Na 2022 tabatin 332 caso na 
unda a supera aña 2021 cu 
197 femicidio, na 2020 a reg- 
istra 118, na 2019 tabatin106, 
na 2018 tabatin 88 y na 2017 
tabatin153, segun cifra di or- 
ganisacionnan social. 


Di e 332 femicidio: 134 tabata 
femicidio intimo cometi pa e 
pareha di e victima, pa algun 
miembro di famia, sexual 
unda e victima a wordo tor- 
tura of viola y otro tipo, 9 ta 
coresponde na trans-femici- 
dio y 189 femicidio tabata pa 
delincuencia organisa. 


Tension diplomatico entre Guatemala y Colombia ta continua 


(AP) – Ayera diaranson, 
presidente 
Colombiano 
Gustavo Petro no a des- 
carta kibra relacion dip- 
lomatico cu Guatemala y 
a sigura cu ta den man di 
e pais ey “te na unda nan 
kier hiba e situacion”, 
memey di e tension polit- 
ico cu nan ta atravesa pa e 
bataya legal di e pais cen- 
tro Americano contra un 
minister Colombiano. 


“E vengansanan ey di e politi- 
conan y coruptonan nos no ta 
bay acepta, mas na momento 
cu nan ta purba viola e sober- 
ania nacional, nan tuma nan 
decision, anos ta tuma esun 
di nos”, Petro a sigura na 
prensa for di Suisa na unda e 
ta asisti na e Foro Economico 


Mundial di Davos. 


E desacuerdo a cuminsa di- 
aluna ultimo despues cu 
Ministerio Publico di Gua- 
temala a anuncia cu ta bay 


tuma accion legal contra Ivan 
Velasquez, minister di De- 
fensa actual di Colombia y 
ken a lidera e Comision In- 
ternacional contra Impuni- 
dad na Guatemala (Cicig). 


Cicig, un organismo di 
Nacionnan Uni a cera na 
2019, Velasquez mester 
a sali for di Guatemala pa 
tension entre su persona y 
e presidente Jimmy Mo- 
rales pa via di su investiga- 
cionnan. Cicig a hiba na 
huicio tres ex-presidente, 
incluyendo e general Otto 
Perez Molina y a acusa mas 
di 1.500 persona pa corup- 
cion, entre nan funcionari- 
onan di gobierno, huesnan 
y empresario. 


Oranan prome canciyer 
Colombiano Alvaro Leyva a 
rechasa e investigacion con- 
tra Velasquez y a sostene cu 
“no ta un accion di gobierno 
Guatemalteco, sino di un fis- 


cal cu ta wordo investiga pa 
Merca”. El a agrega cu em- 
bahador Victoria Gonzalez a 
wordo yama pa consulta pa 
aclaria loke ta sosodiendo na 
Guatemala. 


Den accionnan legal te ai- 
nda no ta conoci un orden 
di aresto, a wordo anuncia 
pa Fiscalia Special Contra 
Impunidad cu e fiscal Rafael 
Curruchiche ta dirigi y ken 
a haya sancion di Merca na 
2021 pa interferi den e lucha 
anticorupcion. Segun e fiscal, 
Velasquez mester responde “ 
pa su actonan ilegal y di abu- 
so” cometi ora e tabata na car- 
go di Cicig den un supuesto 
caso di corupcion relaciona 
cu e compania constructor 
Brasilero Odebrecht. 

Haiti: Canada ta manda vehiculonan blindado pa enfrenta gang y 
violencia 


(ElDiarioLibre) – Gobier- 
no di Canada a anuncia cu 
su forsanan arma a trans- 
porta vehiculonan blin- 
dado pa Haiti pa enfrenta 
e crisis di inseguridad cu e 
pais ta enfrenta. 


Minister di Exterior Ca- 
nades, Melanie Joly, y Minis- 
ter di Defensa, Anita Anand, 
a informa cu e ehecutivo a 
responde e peticionnan di e 
Gobierno Haitiano, segun un 
comunicado di prensa. 


“Un avion militar Canades a 


yega Port-au-Prince pa trans- 
feri e vehiculonan blindado 
pa e director general di e Polis 
Nacional di Haiti,” e minis- 
ter nan a splica, criticando na 
mesun momento e aumento 
di violencia na e pais. 


“Nos a laga hopi cla cu Cana- 
da no tabata bay keda cu brasa 
crusa mientras e gangnan y 
su partidarionan ta sigui ater- 
orisa impunemente e pobla- 
cionnan vulnerabel di Haiti,” 
Joly a sigura. 
E ehecutivo a indica cu e ve- 
hiculonan aki lo apoya e Polis 


Nacional di Haiti pa combati 
e violencia di gangnan con- 
tra e ciudadanonan di Haiti 


cu ta impedi e prestacion di 
servicionan critico y ayudo 
humanitario. 


“Como socio y aliado firme 
di Haiti, Canada ta sigui com- 
prometi pa apoya e pueblo 
Haitiano den su lucha pa un 
futuro pacifico y prospero,” 
e comunicado ta indica cu a 
inicia e esfuersonan diplo- 
matico y humanitario di Ot- 
tawa pa e pais. 


Joly a haci un yamado na e 
comunidad internacional pa 
sigui nan ehempel y yuda e 
pueblo Haitiano enfrenta e 
violencia cu nan ta bibando 
den dje. 


Puerto Rico ta privatisa generacion di coriente memey di blackout 


(AP) — Puerto Rico a 
anuncia diadomingo cu 
tin plan pa privatisa gen- 
eracion di coriente, e 
prome biaha pa un terito- 
rio Mericano enfrentan- 
do blackoutnan cronico 
mientras ta lucha pa re- 
construi su red electrico. 


E movida ta marca e comien- 
so di e fin pa e Autoridad di 
Energia Electrico Portorique- 
ño, un gigante pa largo acusa 
di corupcion, mal maneho y 
ineficiencia cu tin alrededor 
di $9 biyon den debe publico 
– e debe mas grandi di cual- 


kier agencia di gobierno. 
Cantidad di Portoriqueño 
ya ta rabia y cansa di black- 
out, y a desconfia e anuncio 
mirando cu kehonan serio 


pa cu e duracion di e black- 
out, facturanan haltisimo y 
otro problemanan a bin di- 
lanti despues cu gobierno di 
e isla a privatisa e transmision 


y distribucion di coriente na 
juni 2021. 


Fermin Fontanes, director 
ehecutivo di Autoridad di 
Public-Private Partnerships 
di Puerto Rico a bisa cu e 
hunta di director unanimam- 
ente a aproba e privatisacion 
di generacion, incluyendo e 
miembronan cu ta representa 
interes publico. 


No tabata inmediatamente 
conoci cua compania a selec- 
ta pa tuma over generacion di 
coriente. 
Un vocero di e autoridad a 


bisa cu e contract ainda no ta 
publico di acuerdo cu leynan 
local. 


E empuhe pa privatisa gen- 
eracion di coriente ta yega 
mientras presidentenan di 
Congreso y Senado Porto- 
riqueño ta bringa un exten- 
sion di contract reciente- 
mente otorga na Luma, un 
consorcio consistiendo di 
Atco basa na Calgary, Alber- 
ta; y Quanta Services Inc. di 
Houston, cu ta opera e trans- 
mision y distribucion di cori- 
ente riba e isla. 


Venezuela: Nicolas Maduro ta yama trahadonan pa protesta contra 
sancionnan 


(ElNacional) – Nicolas 
Maduro a haci un yamado 
na e trahadonan di henter 
e pais pa sali riba caya 
pa protesta contra e san- 
cionnan imponi pa Merca, 
cual e la cualifica manera 
“tortura”. 


“E clase obrero mester para 
firme den defensa di e in- 
dependencia di e patria, y 
ta e clase obrero ta esun cu 
mester bisa e imperialismo 
cu un solo voz, ta basta di e 
sancionnan, basta di e blokeo 
contra Venezuela, basta ya di 
tortura y persecucion contra 
e bida economico di Ven- 
ezuela,” el a bisa den un acto 
transmiti via television. 


El a pidi e trahadonan tuma 
e iniciativa aki na tur e esta- 
donan, siguiendo e ehempel 
di Guayana, na estado Boli- 
var, cu un siman pasa a subi 
caya pa bisa “ta basta cu e 
sabotahe, ta basta di e protes- 
tanan violento y ta basta cu e 


sancionnan criminal.” 


E sindicalista Ruben Gonza- 
lez a informa diabierna ul- 
timo na e medio di comuni- 
cacion EFE, cu por lo menos 
10 trahado a wordo deteni 
despues di protesta pa exigi 
miho salario y e cumplimen- 
to di e convenionan colectivo 
na e empresanan basico di 
Guayana. 


Gonzalez a splica cu locual e 
empleadonan di e diferente 
compania basico, dedica na 
e produccion di hero y alu- 
minio entre otro, ta exigi pa 
e salario den bolivar wordo 
paga cu referencia na e tasa di 
e dollar Mericano publica pa 
e Banco Central di Venezue- 
la, cu actualmente ta mantene 
na 19.97 bolivar pa un dollar. 


Miles di trahado publico a 
protesta durante e ultimo si- 
man na casi tur e regionnan 
di e pais pa exigi aumento di 
salario. 


Ayera ariba rednan so- 
cial por a tuma nota di un 
publicacion di e hoben- 
cita Caylee Pietersz, ken 
ta un participante den e 
festival di Caiso y Soca, y 
Tumberito den e catego- 
ria hubenil, den cual e ta- 
bata pidi ayudo di comu- 
nidad pa cumpra carchi 
pa e evento pa asina e por 
participa. 


E publicacion aki a hala hopi 


atencion di comunidad di 
Aruba mirando cu den caso 
cu Caylee no lo a logra bende 
tur e carchinan stipula pa 
regla di comision di SMAC, 
e no lo por participa. 


Bon Dia Aruba a tuma con- 
tacto cu mama di Caylee, 
Elsmarie Pietersz pa elabora 
un poco mas ariba e situa- 
cion. Pietersz a splica cu e 
cantidad di ticket cu mester 
bende pa un mucha of hoben 

Alegria 


69 


Fantasia 


Cu ayudo di su scol, Caylee Pietersz ta logra 
participa den festival Tumberito, Caiso y Soca 


Coreografo Raisa Montilla preparando show espectacular pa eleccion di reina 


Preparacion di un candidata 
pa competi den eleccion di 
reina ta rekeri un team grandi 
cu ta traha dianan largo pa 
sigura cu tur cos keda cla pa 
ora e dia yega. Coreografo 


por participa den e festival ta 
en berdad un regla di SMAC 
y mester bende minimo 50 
carchi. Den caso cu no bende 
e cantidad di carchi stipula, 
lo mester paga e suma, cual 
ta 850 florin pa e mucha por 
participa. 


Danki na su publicacion y 
generosidad di su scol Cole- 
gio San Antonio, cu a cum- 
pra casi tur carchi, Caylee a 
logra sigura su participacion 
pa mañan anochi. 


Pietersz a sigui splica cu aun- 
ke su yiu, cu lo ta compe- 
tiendo den tur tres categoria, 
Caiso, Soca y Tumba, y tin 
tur su cancionnan cla caba, 
su costume, headpeice y 
bailarinnan cla tambe pa pre- 
senta mañan anochi, diamars 
anochi Pietersz a dicidi cu su 
yiu no lo participa pa motibo 
cu no a bende tur carchi y 
no tabatin e budget pa paga e 
suma di e carchinan. 


“Mi tin 1 siman ta share riba 
Facebook, pero niun hende 
no tabata cumpra. Ami tin 
hopi gasto caba, 3 cantica, 
2 paña, dos headpiece, dos 
sapato, makiyahe, dos dife- 
rente muchanan pa baila. 
Dus si mi no bende tur ticket 
di mi saco mester bolbe saca 
placa pa paga nan,” Pietersz a 
indica. 
Pa 8or di mainta Pietersz a 


ricibi yamada di Colegio San 
Antonio cu a ofrece pa cum- 
pra e carchinan di Caylee pa 
asina e por participa. “Un 
danki grandi na Colegio San 
Antonio cu a move shelo y 
tera den tempo record,” el a 
expresa. 


Raisa Montilla ta splica un 
poco di e proceso di prepara- 
cion di un show di reina di 
carnaval y kico tur mester 
tene cuenta cune. 


Montilla ta splica cu e pre- 
paracion pa un show ta tuma 
hopi tempo. No solamente 
pa train e bailarinanan cu lo 
presenta ariba escenario, pero 
tambe pa traha e coreografia 
prome cu mester cuminsa 
siña e muchanan e baila. 


"Ideal ta pa cuminsa prepara 
pa un show por lo menos un 
luna prome cu eleccion tuma 
luga. Esaki ta specificamente 
pa e parti di show, e parti di 
coreografia. Ora cu ta pa- 
pia di e reina mes y otro el- 
ementonan mester cuminsa 
prepara di mas prome," el a 
indica. 


El a sigui splica cu e aña aki 
e ta trahando coreografia pa 
un candidata cu lo ta com- 
petiendo den eleccion. Esaki 
no ta su prome biaha cu e ta 


envolvi den show di reina di 
carnaval, pero si prome biaha 
e ta encarga cu e coreografia 
di un show riba su mes. 


"Mi a yega di yuda cu dife- 
rente bailenan di carnaval 
y den show di reina, pero 
prome biaha mi ta echt traha 
e coreografia mi so y cu mi 
ta a cargo di full e proceso di 
show," el a remarca. Pa loke ta 
trata eleccion di reina e fin di 
siman aki, Montilla a indica 
cu e ta hopi emociona pa su 
muchanan baila riba stage y e 
ta spera cu lo por tin un re- 
sultado positivo. 


"Mi sa cu e muchanan lo haci 
un tremendo papel, y e reina 


tambe. E speransa semper 
t’ey cu lo por tin un resultado 
positivo pa nos, esey lo ta un 
logro hopi grandi. Pero cu un 
bon resultado of no, impor- 
tante ta cu nos duna un tre- 
mendo show y cu e muchan- 
an gosa di e anochi ey riba 
stage," el a expresa. 


Montilla tin trayectoria largo 
den e mundo baile. For di 
seis aña e ta baila y for di e 
edad ey te na edad di 26 aña 
el a forma parti di diferente 
grupo di baile y despues a 
haci transicion di bailarina pa 
coreografo. 


"Mi ta kere baile semper lo 
ta un parti importante di mi 


bida. Aunke despues cu mi 
a haya yiu e balansa a cam- 
bia un poco, pero toch mi ta 
activo y e ta un parti impor- 
tante di ken mi ta," el a en- 
fatisa. 


Ke.Ke 
Mega Mart 


NA CURA CABAI 


na Tanki Leendert 


Ta invitabo bin wak e 
outfit cu bo ta desea pa 
bisti den temporada di 
Carnaval 69. 


Nos a caba di ricibi Jeans 
Nos a caba di ricibi Jeans 
den tur size, color y style 
y keds pa comnbina. 
Tambe variacion di short, 
topnan y mea den 
diferente color. Tas chikito 
ideal pa e temporada. 
Eye shadow y mas 
Eye shadow y mas 
accesorios. Nos tin outfit 
pa mucha, teeners y 
hende grandi. 


Nos a drenta den 


esfera di Carnaval 
y si bo mester di Jug, Stul, 
Mesa, Make-Up, Handschoen 
den diferente color. Keds pa 
hende grandi y mucha, 
mascarada, accesorios, short, 
difras pa mucha, blusa, shirts 
anto pa diabierna otro 
Container mas ta yega cu hopi 
Container mas ta yega cu hopi 
mas articulo di Carnaval!!! 


Nos ta wardabo 


Na Noord 


Nos ta cla pa 
Carnaval 69 


Nos tin boa den diferente 
color, Peluca den variedad di 
color y estilo, Mascarada cu 
pluma, Wimpers, Cadena di 
Mardi Gras, Tutu den varios 
color, glas di Luz, Corona, 
armband, renchi dede y 
cadena di luz, sticker di stenchi 
cadena di luz, sticker di stenchi 
pa cara, make-up, mea di net y 
diferente pantyhose, keds, 
sandalia, short y bermuda pa 
grandi y chikito. 
y hopi mas pa menciona... 

Kidpreneur$ with BIG Ideas” na Traimerdia 


“Kidpreneur$ with BIG 
Ideas” na Traimerdia du- 
rante aña escolar 2023 ta 
continua. E topico cu ta 
treciendo dilanti ta Agri- 
cultura hunto cu Depar- 
tamento di Agricultura, 
Cria y Pesca Santa Rosa y 
IDEA (Iniciativa pa De- 
saroyo di Empresa Aru- 
bano) cu ta pertenece na 
Departamento di Asun- 
tonan Economico. 


E contenido di e proyecto na 
Traimerdia lo ta entre otro 
con pa traha un plan di ne- 
goshi, SDG’s, agricultura, 
musica/ drama, carchi creati- 
vo, innovacion, presentacion 
di plan di negoshi y entrega- 
mento di certificado. Actual- 
mente tin 769 muchanan for 
di kleuter te cu 6 de klas cu 
ta bishitando e 7 Traimerdi- 
anan. Di e cantidad aki tin 
221 muchanan den klas 5 y 6. 


E proyecto aki lo ofrece e 
muchanan educacion empre- 
sarial y lo yuda nan reconoce 
oportunidadnan comercial. 
E lo siña e muchanan con pa 
gana placa ya for di un edad 
hopi jong usando nan mesun 
creatividad pa asina stimula 
nan mesun negoshi den fu- 
turo. 


E proyecto aki lo enfoca su 
mes riba e muchanan di 5de 


y 6de klas cu ta bishitando 
Traimerdia. E duracion lo 
ta mas o menos un aña cu a 
duna inicio na luna di sep- 
tember 2022 te mei/juni 
2023 y lo wordo presenta na 
7 Traimerdia. 


E duracion di e programa 
na cada Traimerdia lo ta 4 
siman. Cada Traimerdia lo 
wordo bishita un total di 8 
biaha, di cual cada biaha lo 
tin otro facilitado cu lo en- 
trena e muchanan. 


Dialuna ultimo a toca turno 
pa IDEA conhuntamente cu 
Santa Rosa bishita e Traimer- 
dia na Prinses Amalia Basis- 
school. Aki un biaha mas a 
duna presentacion di planta- 
mento basico na e muchanan 
di parti di Sr. Ludwig Ras- 
mijn di Santa Rosa. Despues 
cu a guianan via di un pre- 
sentacion ta sigui cu practica 
con un simia mester wordo 
planta den un pochi. E simia 
cu a wordo planta pa e alum- 
nonan ta simia di Boonchi di 
Cunucu. Pakico Boonchi di 
Cunucu pa motibo cu e ta un 
di e berduranan cu ta nace 
mas liher. Kiermen su perio- 
do di germina ta den 3 pa 4 
dia y ta esaki e muchanan ta 
desea di mira cu e mata ta sali 
den corto tempo. 


Plantamento 
tin su tar- 


ea tambe cune caminda e 
muchanan ta bay cas cu 
locual a wordo planta pa 
asina nan por muha y cuida 
e mata. Nan tin e opcion di 
sea ta transplanta e mata den 
un pochi mas grandi na mo- 
mento di su crecemento of ta 
pone den tera y cuid’e te ora 
cu nan por haya cosecha. 
Ainda falta algun Traimerdia 
pa bishita esaki ta mas den 
lunanan venidero cual lo 
sigui cu e mesun idea pa cu e 
muchanan. 

Ban stop cu e kiebro di lasonan den famia cu cambio di fam 
Museologo Lilly Peterson ta contra cambio di fam cu e Shon a duna 


Dia 1 di juli 1863 Aruba 
a conoce un aumento di 
fam ora e esclavonan a 
wordo libera. Den e buki 
Registro di Eslavo Aruba 
1840-1863 pagina 34 scirbi 
pa sra. Rosa Arends M. Ed 
tin e sigiente infomacion 
tocante e dunamento di 
fam. “Un di e rekisitonan 
den e ley di liberacion di 
catibo di 8 di augustus 
1862 (capitulo 3 art.160) 
ta rekeri pa un fam wordo 
duna na e esclavonan ora 
di liberacion. 


Ta e shon cu a duna e fam 
na su esclavonan cu a wordo 
libera. Tin esclavo cu a para 
pa cambia e fam duna na dje 
desde su liberacion. Awor e 
posibilidad ta wordo duna na 
tur descendiente di esclavo pa 
por cambia nan fam. 


Sra. Arends ta suigi “Aun- 


ke un ley ta papia di pone e 
miembronan di famia lo mas 
posibel bou di mesun fam, 
esaki no semper a pasa of 
tawata posibel. No necesaria- 
mente e fam duna na e yuinan 
ta fam di mama.” Na pagina 
37 ta informa nos cu “Ora bo 
bai haci investigacion di un 
famia bo mester tene cuenta 
cu no tur miembro di famia 
bo ta haya bou mesun fam. Pa 
e esclavonan cu a ser manda 
otro pais/isla, e posibilidad cu 
e lasonan familiar tawata bay 
perdi tawata grandi. 


Cada persona lo tawata tin 
nan situacion individual cu 
por a hiba e kiebro di e laso- 
nan di famia.” 
Otro problema pa haya e 
nomber di bo famia ta cu 
manera sra. Arends ta bisa na 
pagina 39 “Tin tambe dife- 
rente manera pa skirbi me- 
sun nomber.” Sra. Arends 


ta informa nos cu e uso di 
nomber di cariño y e cambio 
di e nomber debi na recono- 
cimiento ta trece mas prob- 
lema den e buskeda di famia. 
Pa ki motibo hasi e buskeda 
di famia mas dificil ainda cu 
un cambio mas di fam? Ban 
stop cu e kiebro di lasonan 
den famia cu cambio di fam. 


Cambio di fam no ta kita cu 
un persona ta descendiente di 
esclavo; e ta djies yuda sconde 
esaki. Tambe e ta yuda sconde 
ta ken tabata e doño. E bida 
di un persona cu ta descendi- 
ente di esclavo pa henter su 
bida ta un di miedo, berguen- 
sa y scondi. Mi ta spera cu e 
disculpa di Minister Presi- 
dent di Hulanda Marc Rutte 
dia 19 di december 2022 cu 
e palabranan ”Awe mi ta pidi 
mi desculpa” ta yuda hende 
biba un bida aleha. 


Enlugar di cambia fam dikon 
no pone un fam mas acerca? 
Mantene bo fam duna pa e 
shon y pone un fam acerca. 
Pa e fam cu bo ta bai pone 
acera busca den e registro di 
escalvo di Archivo Nacional 
Aruba www.ana.aw, telefon 
583 4880, email info@ana. 


aw, pa un nomber cu ta co- 
necta bo bek na bo ancestro- 
nan. Asina bo ta hasiele mas 
facil pa bo famia presente y 
den futuro por haya su famia 
bek. E dos famnan hunto, sin 
un apostrof mey mey di nan, 
ta forma bo fam nobo. 


Skirbi pa Robert Arends 
Ploegnan pa mantene Aruba limpi 


Ora lesa info den prensa 
cu a reorganisa e ploegnan 
cu tin e tarea pa mantene 
Aruba mas limpi cu ta po- 
sibel , como ciudadano bo 
ta keda falta informacion. 


Pakico ? 
Pasobra como ciudadano , bo 
no sa ta cua ploeg ta encarga 
cu e bario/districto cu bo ta 
biba. Tampoco ta informa e 
ciudadano ki dia / ki siman e 
ploeg ta traha den bo bario/ 
districto ni ta informabo ki 
number di telefon por yama 
pa duna y pidi informacion. 


E día o siman cu un ploeg ta 
traha den bo bario / districto , 
bo por pone “green waste” di 
cura cla den saco pa e ploeg 
recoge y hiba ? No ta cu 
“green waste” e ploegnan ta 
encarga ? 


E lo ta un bon forma pa sep- 
ara “green waste” di e otro 
desperdicionan di cas y stop 
di bruha “green waste” cu e 
otro desperdicionan di cas cu 
Serlimar o Ecotec ta recoge. 
Con pa distingui ( otro color 
?) saco di “green waste” for di 
saconan di otro desperdicio ? 


Si e intencion ta pa e ploeg- 
nan traha constante , regu- 
lar y efectivo mester duna 
y mester por ricibi info di e 
ciudadanonan pa logra man- 
tene Aruba limpi pa loke ta 
“green waste” por lo menos. 


Un number di telefon , pa ra- 
porta di forma anonimo , lo 
por yuda gara e malhechor- 
nan cu no ta coopera pa tene 
Aruba limpi ! 


Pa pensa ariba sin miedo! 

Tempo pa prepara bo boto contra horcan ta: awor! 
Planea delanta y sa na unda bo ta proteha bo boto di piscado 


Supone cu autoridad bati 
alarma di calamidad pa 
prepara pa Horcan. Con 
prepara abo ta pa proteha 
bo boto di piscado? Bo sa 
unda pa bay? Bo tin tur 
material cu mester? Kico 
tur bo mester haci? Es- 
akinan ta preguntanan cu 
bo mester cuminsa haci di 
awor caba en preparacion 
pa lo peor. 


Ora pa prepara pa calamidad 
y seguridad riba lama, ta ad- 
elanta prome cu e tormenta. 
Cu esaki na mente, departa- 
mento di Agricultura, Cria y 
Pesca, Santa Rosa, kier enfoca 
di awor caba riba conscienti- 
sacion di piscadonan pa asina 
tur piscado ta miho prepara 
den cualkier eventualidad. 


Temporada di horcan ta djis 
ey mes: 
Temporada di horcan ta di 
1 juni pa 30 di november. 
Mientras Aruba ta bendicio- 
na di no a pasa den un horcan 
directo pa masha tempo, no 
por descarta e posibilidad y 
por corda cu den pasado re- 
cien mes tabata tin tormen- 
tanan cu a bolter lama sufici- 
ente pa causa daño na pier y 
botonan di piscado na costa. 


Corda tambe cu den e area 
cu nos ta, ta 3 dia of menos 
di anticipacion so tin entre 
prome aviso pa e tormenta 
afecta nos costanan. Esey ta 
hopi cortico y tur hende por 
corda e caos cu por pasa aden 
e ora pa core haci tur prepara- 
cion, specialmente si mester 
busca of cumpra material. 
P’esey, preparacion mester ta 
di awo caba. 


Traha bo plan of repasa y up- 
date esaki: 
No ta existi un solo plan cu ta 
pas pa tur situacion ni circun- 
stancia. Ta depende individu- 
almente cada biaha di varios 
factor y cu ta specifico pa bo 
situacion particular. P’esey, 
abo ta e prome yama pa traha 
bo plan(nan) di antemano y 
prepara material y otro cos- 
nan necesario pa por ta un 
stap adelanta pa actua. Check 
di antemano cu instancianan 
necesario y zorg pa otronan 
sa di bo plan y detayenan 
tambe pa caso di emergencia. 


Puntonan clave di bo plan: 
E topico aki ta uno hopi ex- 
tenso y di cual un solo arti- 
culo no lo cubri. Aki ta sigui 
algun punto clave pa cuminsa 
bo pensamento y stimula bo 


cuminsa prepara di awo caba. 


Unda bo ta (bay) laga bo 
boto? Un boto mara riba tera 
ta miho protegi semper cu 
uno den awa. Si acaso abo no 
por saca bo boto, bo mester di 
un lugar protegi unda e por 
keda hancra. Sa di antemano 
si unda bo boto ta mara ta 
adecuado y sino bo mester sa 
unda bo ta bay hibele pa si e 
por keda mara bon proteha. 
Corda cu bo tin 72 pa 48 ora 
so entre aviso y e tormenta 
su efectonan dal. Si bo ta bay 
saca e boto hiba tera, bo mes- 
ter tin ekipo manera trailer, 
cabuya etc. cla prepara y den 
bon condicion. Corda cu lo ta 
druk y tur otro hende tambe 
ta riba caminda cu na pre- 
paracion. E momento ey no 
ta ora pa realisa cu un taira ta 
flat of un bateria no ta traha 
of ora bo yega na e sitio indica 
tin un otro estorbo pa bo laga 
bo boto. 


Prepara of strip bo boto. Esa- 
ki ta pa reduci loke na Ingles 
ta windage, esta cosnan cu ta 
gara biento pero tambe bo 
kier kita mas tanto cos di ba- 
lor of cu por sufri daño for 
di bo boto. Esey ta encera 
tambe cu bo mester por tin 


lugar pa warda nan tambe. 
Cosnan manera dak, antena, 
solar panel etc., tur ta mester 
kita pa tin menos efecto di 
biento riba boto. Si boto ta 
keda den awa, zorg pa e bate- 
ria y pompnan ta den optimo 
condicion. 


Mara e boto extra. Zorg pa bo 
tin cabuya extra y mara e boto 
dobel. Ta ser bisa cu e boto 
mester keda mescos cu ta den 
un cas di haraña e ta y mara 
2 set di cabuya unda uno por 
ta mas largo cu e otro pa aco- 
moda e extra haltura di awa y 
ola si mester. Si bo ta na tera, 
zorg pa bo boto ta hancra na 
tera cu staca of renchi den 
concret. Si e boto ta contra 
un muraya e ta miho protegi 
door cu por lo menos 1 banda 
lo tin menos efecto di biento. 


Zorg pa bo tin un of mas per- 
sona cu den caso cu abo mes 
no t’ey, cu e por asisti bo tu- 
mando bo lugar. Pa esaki, bo 
mester comparti y palabra 
di adelanta bo plan y mustra 
unda tur cos ta etc. Den caso 
cu bo mes no t’ey e ora pa cu- 
alkier motibo, e amigo aki lo 
por salba bo inversion y her- 
ment di trabou pa bo. 
Nunca pensa di sali cu bo 


boto pa lama den tormenta 
extremo of horcan, ni keda 
den boto durante di horcan 
mes. Gran cantidad di fatali- 
dad durante horcan ta causa 
door di esaki. Corda cu bo 
boto por ser reemplasa pero 
abo no. 


Profundisa bo mes riba e 
diferente aspecto di bo plan: 
Mas bo pensa riba dje, mas 
detaye bo hinca aden, mas 
miho prepara bo lo ta. Bo lo 
ripara cu e lo tuma inversion, 
tanto di placa como tempo. 
P’esey mes ta importante bo 
cuminsa tempran y presupu- 
esta tur cos di awor caba pa 
bo boto, bo inversion y in- 
strumento esencial pa pisca, 
ta bon proteha ora alarma di 
calamidad zona. Tuma tem- 
po awor pa spaar hopi pena 
despues. 


Ta intencion pa periodica- 
mente Santa Rosa saca mas 
informacion pa conscientisa 
piscadonan pero si ta desea 
mas informacion prome cu 
esey por referi na diferente 
fuente online of por manda 
pregunta of comentario na 
info@santarosa.aw 

CEO di Apple Tim Cook a tuma un recorte 
di salario di 40 porciento 


(AP) - CEO di Apple tim 
Cook lo tuma un recorte 
di salario di mas di 40 
porciento cual ta un aña 
prome mientras e compa- 
nia ta ahusta con nan ta 
calcula e compensacion 
parcialmente basa riba e 
recomendacion di Cook 
su mes. 


Apple Inc. a bisa den un 
documento regulatorio riba 
diahuebs cu Cook su com- 


pensacion total ta di 49 mi- 
yon pa 2023, cu un salario di 
3 miyon y un incentivo di 6 
miyon cash. 


Maart ultimo na California e 
compania a tene un reunion 
pa vota riba e pago ehecutivo 
cu 6.21biyon den bienes vo- 
tando na fabor di un pakete di 
pago ehecutivo di 3.44 biyon 
contra. Tambe tabatin per- 
sonanan cu no a vota. Apple 
a bisa cu su comite di com- 


pensacion a tuma na cuenta 
e feedback di e shareholder- 
snan, e compania su resul- 
tadonan y recomendacion 
di Cook, ken a ser nombra 
CEO den aña 2011 pa ahusta 
su compensacion a base di e 
feedback cu a ricibi. 


Apple a bisa aña pasa cu nan a 
ricibi un sosten grandi pa Mr. 
Cook su liderazgo excepcio- 
nal y e balor cu el a trece pa 
eshareholders. 


Empleadonan di Microsoft ta forma prome union di labor na Merca 


(AP) - Un grupo di perso- 
na cu ta test videogame a 
forma Microsoft su prome 
union di labor na Merca, 
cual tambe lo ta esun mas 
grandi den e industria di 
videogame. 


Communications Workers of 
America a bisa diamars cu un 
mayoria di mas o menos 300 
empleado di control di cali- 
dad na Microsoft su subsid- 
iario Zenimax Studios a vota 
pa uni na e union. 


Microsoft ya caba a conta 
CWA cu nan lo acepta e for- 
macion di e union na su sub- 
sidiario basa na Maryland, 
cumpliendo cu e promesa cu 
nan a haci di purba crea sos- 
ten publico pa su adkisicion 
di 68.7 biyon dollar di e com- 
pania Activision Blizzard. 


Microsoft a cumpra Zeni- 
Max pa 7.5 biyon dollar den 
aña 2021, dunando e creador 
di Xbox control di ZeniMax 
su division conoci Bethesda 
Softowkrs y e franquisianan 
manera The Elder Scrolls, 
Doom y Fallout. Tester di 
videogame Wayne Dayberry a 
bisa den un entrevista cu The 
Associated Press cu e unioni- 
sacion a cuminsa prome cu 
Microsoft a tuma e control 
y a refleha preocupacionnan 
pa cu e ambiente laboral cu 
ta comun na companianan di 
videogame. 


“Den henter e industria, e 
departamentonan 
di 
con- 
trol di calidad ta ser trata di 
mal manera, ta ser paga hopi 
tiki y ta ser trata como em- 
pleadonan 
reemplasabel,” 
Dayberry a expresa, ken tin 
mas o menos 5 aña trahando 
na ZeniMax cu e weganan 
manera Fallout, Prey y The 
Evil Within. “No tin hopi 
dignidad den esaki, y esey ta 
algo cu nos ta purbando di 


demostra hendenan cu ta den 
situacionnan similar manera 
nos. Cu si nos por, nan tambe 
por.” 


E campaña di unionisacion a 
accelera danki na Microsoft 
su intento andando di adkiri 
e gigante Activision Blizzard 
y e pacto cu nan a haci den 
juni cu CWA di permanece 
neutral si e empleadonan di 


Activision Blizzard dicidi cu 
nan kier forma un union. E 
promesa aki a bini como parti 
di nan intento pa contrares- 
ta preocupacion di regula- 
dor di Merca bao President 
Joe Biden tocante implica- 
cionnan den e labor di e ad- 
kisicionnan grandi aki, aunke 
esaki no a para Federal Trade 
Comission su demanda. 
Microsoft su promesa legal di 


neutralidad ta specificamente 
aplica pa Activision Blizzard 
su empleadonan despues cu 
e adkisicion keda ehecuta. 
Sinembargo tambe ta refleha 
Microsoft su principionan 
mas amplio tocante e manera 
cu nan ta trata e unionisacion, 
cual te ainda no ta comun den 
e industrianan di tecnologia y 
weganan. 


Microsoft su luz berde a per- 
miti e union di ZeniMax su 
certificacion bay na un tercer 
partido na luga di e proceso 
mas largo di pasa via NLRB. 
Un eleccion di un siman 
largo a culmina dia 31 di de- 
cember y a keda formalmente 
certifica riba diamars. Micro- 
soft a bisa den un declaracion 
cu nan ta reconoce e union. 


Ademas di e logro aki pa e 
empleadonan di ZeniMax, 
Microsoft a corta 10,000 em- 
pleado, casi 5 porciento di su 
forsa laboral, den un movida 
cu ta uni e compania na otro 
companianan di tecnologia cu 
a retira nan expansionnan di 
e era di pandemia. E compa- 
nia a bisa den documentonan 
regulatorio diaranson cu e re- 
tironan tabata den respuesta 
na e “prioridadnan di cliente 
cambiando y condicionnan 
macroeconomico.” 


Nan no a corta e mesun can- 
tidad di trabao di loke nan a 
agrega durante e pandemia 
di COVID-19 como parti di 
nan respuesta na un gran au- 
mento den demanda pa su 
programacion di trabao y ser- 
vicionan di ‘cloud’ cu tanto 
persona trahando y studiando 
for di cas. “Un gran parti di 
esaki ta un gran cantidad di 
persona 
contrata,” 
Joshua 
White, un profesor di finan- 
zas na Vanderbilt University. 


Microsoft 
a 
expande 
cu 
mas o menos 36% durante 
e dos añanan fiscal despues 
di e pandemia, creciendo 
di 163,000 na fin di juni pa 
221,000 den juni 2022. E re- 
tironan aki ta “presenta me- 
nos di 5 porciento di nos base 
total di empleado, cu algun 
notificacion di loke ta pasan- 
do awe,” CEO Satya Nadel- 
la a bisa den un e-mail cu a 
manda na empleado. 

Barcelona ta bay transferi Memphis Depay na Atletico Madrid pa 3 
miyon euro 
(NLTimes) 
– 
Memphis 
Depay casi sigur ta bay 
bandona FC Barcelona in- 
mediatamente pa Atletico 
Madrid. Barcelona a yega 
na un acuerdo en prin- 
cipio pa transferi e inter- 
nacional Hulandes, segun 
AFP ta reporta. Agencia 
di prensa Frances a referi 
na un fuente anonimo na 
e club Catalan. 


“Awe mainta nos a yega na un 
acuerdo. Ainda mester finali- 
sa algun detaye,” e fuente a 
bisa. Barcelona lo ricibi rond 


di 3 miyon euro pa e atleta, 
kende ta bay firma un con- 
tract na Atletico Madrid te cu 
mita di 2025. 


Depay no a train cu Barce- 
lona ayera, y tampoco tabata 
inclui como parti di e selec- 
cion pa e partido di Cup awe 


nochi contra Ceuta. E fuente 
a bisa AFP cu el a ricibi per- 
miso pa ta ausente durante 
training. 
Anteriormente e dia aki, 
manager di FC Barcelona, 
Xavi ya a indica cu e lo respe- 
ta decision di Depay si e kier 
bay otro team. “Ta keda na dje 
si e kier bay. E no a participa 
hopi y no ta un situacion facil 
p’e. Pues mi ta compronde si 
e kier bay.” 
Depay anteriormente a hunga 
den exterior pa Manchester 
United y Lyon. Na Hulanda 
el a hunga pa PSV. 


Coach di team nacional Hu- 
landes masculino, Louis van 
Gaal a hib’e Mundial na Qa- 
tar fin di aña pasa, maske De- 
pay no por a hunga pa su club 
pa hopi tempo pa motibo di 
un lesion. Mientras e torneo 
a progresa, e tabata riba e can- 
cha pa periodonan mas largo 
di tempo. 


Ademas di Depay, Frenkie 
de Jong tambe ta ausente di e 
seleccion pa e partido contra 
Ceuta. Xavi a dicidi di duna 
De Jong tempo pa descansa. 


Sara Chirino di Tiger Taekwondo Academy na Madrid pa training 


Tiger Taekwondo Acad- 
emy, bou guia di maestro 
Teo Rodirguez y Jason 
Ridderstaat, 
ta 
manda 
palabra di exito pa nan 
atleta hoben Sara Chirino. 
Recientemente Sara a sali 
rumbo pa Madrid na Spa- 
ña pa e train na Centro de 
Rendimiento Alto Jesus 
Tortosa. 


E trainer olimpico Spaño, 
Jesùs Tortosa ta esun cu lo 
gui’e pa un luna completo. 
Despues di e training aki, 
Sara lo ta competiendo 22 di 
februari 2023 na Costa Rica 
y trata di clasifica pa e wega- 
nan internacional di America 
Central. Tambe e lo competi 
na Las Vegas, Nevada den e 
campeonato USP. 


Advertorial 
Campaña di fin di aña Fun Quartets a percura pa hopi goso: 
Fun Miles ta anuncia ganadornan di Fun Quartets 


Dia 16 di januari a tuma 
lugar e sorteo di Fun 
Quartets cu supervision 
di Notaris Tromp di New 
Leaf Notary. E campaña 
di fin di aña cu a percura 
pa un buskeda di kwartet 
masivo na Aruba. 


Den e ultimo lunanan co- 
munidad di Aruba a colecta 
carchinan di kwartet pa forma 
nan borchi di wega completo 
pa asina por gana un di e fab- 
uloso premionan, entre otro, 
un espectacular Toyota Rush 
KR di Garage Cordia, dos 
pasashi pa Santa Domingo 
cu Jet Air y 50 galon pa verf 
bo cas completo di Global 
Paint. Fun Miles a anuncia e 
ganadornan di e premionan 
grandi y entretanto a wordo 
yama caba pa comparti e bon 


noticia y felicita cada un di 
nan. Fun Miles ta gradici tur 
participante y tur Fun Part- 
ner. Pronto lo tin mas cam- 
paña interactivo y fun! 


Esaki ta e lista di ganadornan 
: 
Toyota Rush KR di Garage 
Cordia: 360904331590 
2 pasashi di biahe pa bay Sto. 
Domingo: 360907967960 
50 galon di verf di Global 
Paint: 360907163602 


Pa e lista completo bishita 
funmiles.net/aruba 


Tocante Fun Miles 
Fun Miles ta e programa di 
recompensa na cliente mas 
grandi den Caribe. Miem- 
bronan ta disfruta continu- 
amente di ofertanan special, 


promocionnan fun y cam- 
pañanan pa gana premio. 
Esun cu no kier perde nada, 
ta wordo recomenda pa sigui 
Fun Miles riba social me- 
dia, bishita funmiles.net y pa 
download e app gratis di Fun 
Miles. 


Mas 
informacion 
tocante 
Fun Miles? 
Tuma contacto cu servicio na 
cliente na number +297 588 
9947 of bishita funmiles.net 
of facebook.com/funmiles. 


Partnernan di Fun Quartets 
na Aruba: 
APEX, Kooyman, ENNIA, 
Botica di Servicio, Global 
Paint, Garage Cordia, Aru- 
Gas, DA Drogisterij, Pearl 
Vision, Top1Toys, Jet Air y 
Landsloterij. 


Tiger Taekwondo Aruba ta 
bisa danki na Marlon Petroc- 
chi y Moises Fernandez di e 
federacion nacional di Tae- 


kwondo, pa a haci e biaha di 
Sara posibel. Tur palabra di 
exito pa Sara Chirino. 

Mervin Wyatt-Ras (AVP) 
Nos turismo ta ser perhudica door di e maneho descabeya di gobierno 
ministro presidente cu ta firma 


Ayera a trata den sala di 
Parlamento e presupuesto 
di e fondo di turismo yama 
Tourism Product Enhace- 
ment Fund. Fraccion di 
AVP a pesar di remarcan- 
an riba e presupuesto a 
sostene dicho presupues- 
to. E fondo aki a ser lanta 
na aña 2010 pa mehora e 
producto turistico. 


Intencion ta mehora e cali- 
dad di turismo door di inver- 
sion den e producto turistico 
riba diferente tereno, manera 
medio ambiente, seguridad, 
infrastructura, atraccionnan, 
cultura y herencia cultural. 
Sinembargo por nota duran- 
te e ultimo presupuestonan 
cu e medionan ta ser usa pa 
proyectonan cu por ser ehe- 
cuta door di otro ministeri- 
onan y departamentonan. Ta 
haci oneigenlijke taken. Esaki 
ta ser treci padilanti alabes 
door di Raad van Advies. 


Segun Wyatt-Ras e forma 
cu minister a reacciona riba 
conseho di Raad van Advies 
ta fresco entre otro pa loke ta 
trata e aspecto financiero di 
vorderingen en schulden. 


Wyatt-Ras a cuestiona dicon 
kier pone mas bari di sushi, 
mientras alabes ta necesario 
conscientisacion. Dicon kier 
bin cu conscientisacion rond 
recyclage mientras esaki lo 


mester cay bou of den coop- 
eracion cu otro departamen- 
to. 


Tambe el a elabora encuanto 
e problema di cacho. E ta 
trece padilanti cu e ta stima 
cacho y su partido a entrega 
e ley pa proteccion di cacho y 
otro animalnan. E suma no ta 
suficiente y otro departamen- 
tonan mester por carga nan 
responsabilidad pa atende cu 
e proteccion di nos animal 
nan. 


Wyatt-Ras ta haya ademas 
necesario y urgente pa dre- 
cha careteranan cu turistanan 
tin cu core desde aeropuerto 
pa yega nan camber di hotel. 
Special e area di Bubaliplas. 
Aki yobida ta causa cu awa di 
e plas ta core y keda para riba 
caya y kibra tur e camindanan 
den vecindario. 


A puntra minister riba su 
vision a largo plaso y coop- 
eracion cu otro instancia y 
stakeholders pa mehoracion 
efectivo di nos producto Aru- 
ba. Esaki ta necesario en bista 
cu nos tin cu concuri cu otro 
paisnan entre otro den Ca- 
ribe pa por keda competente 
den atraccion di turistanan. 


A pidi pa cuentanan anual di e 
añanan 2020-2021 y a enfatisa 
cu ta necesario pa Parlamento 
ricibi relatonan pa haci su tra- 


bou di control di gobierno na 
un forma efectivo. Gobierno 
mester contesta preguntanan 
di Parlamento y trata Raad 
van Advies na un forma res- 
petuoso den su reaccionnan. 


El pa papia tambe di e ba- 
lor di turismo medico pa au- 
menta ingreso di nos pais y a 
puntra si a keda cla cu acredi- 
tacion. Minister a purba gaña 
cu Wyatt-Ras a bagatelisa 
profesionalnan. Wyatt-Ras a 
coregi den persoonlijk feit y 
den vraag punt pa e minister 
stop di gaña, paso ta repre- 
sentantenan di e entidadnan a 
trece dilanti den Parlamento 
cu falta acreditacion, p’esey e 
Parlamentario ta follow up. 


Wyatt-Ras a papia alabes di 
nos reputacion cu ta un as- 
pecto importante pa nos 
como producto turistico ta 
nos reputacion. E ta mencio- 
na con VacunaGate por afecta 
esaki. Wyatt-Ras ta menciona 
cu tin bisa cu ta trata di 3000- 
4000 vacuna, aunke minister 
ta bisa ta entre 800-900 vacu- 
na y e ta huy pa su responsab- 
ilidad, bisando biaha pas cu e 
caso ta cera. P’esey prome cu 
punta dede riba otro, mester 
wak su mes. A pidi pa e min- 
ister informa tocante e caso 
aki. 


Finalmente e Parlamentario 
a expresa su preocupacion pa 


cu confiansa den nos pais y 
influencia ariba nos hende- 
nan y turismo door di e forma 
con e gobierno aki, manera fli 
sin rabo, ta traha. Tambe e 
forma con e minister presi- 
dente, kende no por mira un 
pen, ta firma continuamente 
pa corta garganta di nos 
pueblo y tin nos pueblo na 
rudia. Ela firma e landspak- 
ketten y asina bay di acuerdo 
cu lo bin un ley di COHO 
Y RAft, mientras cu awor cu 
COHO ta “zogenaamd” van 
tafel geveegd lo e firma un 
“onderlinge regeling”. Aki 
atrobe e ta bay compromete 
nos pais cu mas medida. Ya 
caba door di tur medida cu 


a tuma door cu e ministro 
presidente aki a palabra esaki- 
nan cu Hulanda sin consulta 
ni cu gremio ni cu pueblo, 
nos hendenan ta sintiendo 
esakinan. Nos ciudadanonan 
no por paga nan medicina, no 
por paga nan cuentanan y no 
por pone ni pan ariba mesa di 
nan famia. Consecuencianan 
ta e.o. aumento di criminali- 
dad, problemanan social y di 
salud mental. Con nos pueb- 
lo por ta contento e ora pa 
ricibi bishita di turista? Con 
happy nos pueblo ta? Wyatt- 
Ras ta pidi pa duna atencion 
na e aspecto aki y refleha, e.o. 
pa medio di investigacion y 
seminario. 


Parlamentario Alvin Molina (MEP): 
Big Mama Grill: 25 aña na Baby Beach 


E no tabata un caminda facil. 
Ainda por corda con papa Gi 
Raven a cuminsa 25 aña pasa 
cu un par di “beach chairs” 
pa huur cu turista. Awe Big 
Mama Grill ta un restaurant 
renombra, unda cu nos bishi- 
tantenan di rond mundo por 
gosa di platonan completo, 
refresca e garganta na bar y 
huur “beach chairs y caban- 
as”; asina Sra. Loutiza Raven, 
yiu di Sr. Gilbert Raven a 
cuminsa splica mi. 


Loke ta bunita di e testimo- 
nio aki ta pa mira con un yiu 
di tera, por a cuminsa un 
negoshi na un manera hu- 
milde door di traha duro y cu 


hopi esfuerso, por a logra un 
proyecto grandi y renombra 
na un di nos beachnan di mas 
famoso. Website manera Tri- 
padvisor ta pone Big Mama 


Grill den e top 5 di restau- 
rantnan pariba di brug. Espa- 
cio pa mehoracion tin sem- 
per, esey ta conta tambe pa e 
servicio duna door e negoshi 


di famia aki. Pa algun aña Big 
Mama a introduci un prijs 
special pa localnan tambe por 
saboria e platonan na Baby 
Beach. 


Durante fin di siman mi a 
bishita Big Mama Grill pa 
pone mi mes na altura di e 
ultimo sucedido. Algun dia 
pasa Big Mama’s Grill a ricibi 
bishita di un representante 
di DIP, cu ta controlando si 
permisonan di e restaurant ta 
na ordo. Sra. Raven a expresa 
cu e ta compronde cu DIP 
tin e trabou pa controla, pero 
di otro banda nan ta ward- 
ando DIP pa añas caba pa por 
renoba permisonan di e res- 


taurant cu tin mester pa sigui 
draai e negoshi, pero lamen- 
tablemente sin por haya con- 
testa di DIP. 


Mi ta urgi e mandatarionan 
concerni pa hunto cu nan de- 
partamentonan, inventarisa ki 
formalidadnan falta pa wordo 
regla y na ki manera nan por 
wordo sanea. E meta mester 
ta pa sondea na ki manera e 
compania Arubiano aki cu a 
cumpli 25 aña di existencia, 
por continua brindando e 
servicio na tanto local como 
nos bishitantenan, y asina nos 
por sigui gosa optimalmente 
di nos bunita Baby Beach. 

Parlamentario Marco Berlis (MEP): 
COHO ta storia di pasado! 


Siman cu a pasa Minister 
President di Aruba, Sra. 
mr Evelyn Wever-Croes 
hunto cu minister presi- 
dentnan di Corsou y Sint 
Maarten a reuni cu amb- 
tenaarnan di Hulanda y 
Sra. Secretario di Estado 
Alexandra van Huffelen 
riba e tema di COHO. 


COHO tabata e curpa cu 
mester a supervisa tur e trab- 
aonan di landspakket di e tres 
paisnan aki, cu mester a wor- 
do ehecuta y estableci segun 
e diseño acorda. E reunion 
di e Minister Presidentnan 
y Hulanda a culmina den e 
decision pa bari COHO for 


di mesa. Mi ta aplaudi e tre- 
mendo trabao y logro aki di 
nos prome minister Evelyn 
Wever-Croes. COHO mes- 
ter ta e prome paso pa elim- 
ina Hulanda su influencia y 
autoridad riba nos autono- 
mia. Mientras tanto ta sigui 
na mesa pa duna contenido 
na e acuerdo cu lo forma 
un onderlinge regeling cu lo 
sigur bon pa Aruba y e otro 
dos paisnan den reino. 


Ta p’esey e hecho cu awor 
COHO ta for di mesa ta 
un logro grandi pa pueblo 
di Aruba. Nos Libertador 
Betico Croes, a lucha pa por 
duna Aruba su Status Apar- 


te. Aruba semper a lucha y 
ta kere den su Status Aparte 
y lo haci. Awor cu Aruba ta 
recuperando, a demostra cu 
nos por para riba nos propio 
pianan. Nos pais ta recuper- 
ando fuertemente y a presen- 
ta un presupuesto cu un sur- 
plus di 1% pa e aña aki 2023, 
cual hecho a fortalece e con- 
fiansa entre Aruba y Hulan- 
da. Hulanda ta wak e seriedad 
di nos gobierno, e disciplina 
y vision cu a wordo desplega 
y ta mustra esaki constante- 
mente ora cu a dicidi pa no 
bin cu un KB y awor ta dicidi 
pa bari e COHO for di mesa 
pa semper. 


Ricardo Croes LL.M., Nr.1 riba e lista integro y visionario di ReD 
“Refineria ta pa pasado y nos ta bay cria galiña pa stimula nos 
economia” 


E famoso dicho di ex 
Prome 
Minister 
señor 
Nelson Oduber cu ta bisa: 
Un cos ta campaña y otro 
ta goberna no a cay di lai- 
ra. Esaki ta basa ariba e 
modus operandi di MEP y 
tambe AVP. Cada biaha ta 
campaña cu promesanan 
falso y sin sentido, pero cu 
pueblo ta kere aden y asina 
ta vota pa nan. Asina cada 
cuater aña ta pretende di 
ta bay habri e refineria y 
sanea nos debe nacional. 
Tanto MEP como AVP ta 
campaña cu apertura di e 
refineria aki cada cuater 
aña. Esaki te cu eleccion 
2021, pero esaki nunca a 
bira un realidad. 


Gobierno di MEP/RAIZ a 
sinta y RAIZ a hay’e confron- 
ta cu un contract cu LNG cu 
ni pueblo ni Parlamento no 
por a haya pa wak pero cu 
por arte de magia a evapora. 
Prome Minister a declara 
ayera 17 di januari cu pueblo 
mester acepta cu e refineria ta 
pa pasado. 


E berdad ta cu pueblo mes- 
ter bay acepta mucho mas cu 
esey. Pueblo mester acepta 
cu pueblo mes a participa 
na stroba Aruba su progreso 
door di cada biaha cay den 
trampa y mentira di MEP y 


AVP. Pueblo mester acepta cu 
e dos partidonan aki a haya 
suficiente oportunidad pa 
haci un diferencia positivo 
den e bienestar di nos pais 
pero cu nan a fracasa cada 
biaha di nobo. Tambe ta im- 
portante pa pueblo pone bon 
atencion y acepta cu ReD tin 
razon. 


Desde 2013 ReD a declara 
cu no tin futuro mas pa e re- 
fineria y cu gobierno mester 
ta visionario pa por crea otro 
pilar economico pa nos pais. 
For di e tempo ey caba mi a 
papia di entre otro legalisa- 
cion di cannabis en general pa 
reenforsa turismo y crea un 
pilar economico nobo banda 
di Turismo. Nos a mustra 
con cu cannabis nos por gen- 
era mey biyon florin anual pa 
caha di gobierno. Cu e placa 


aki e ta bira mas facil pa reali- 
sa proyectonan na beneficio 
di nos a y comunidad. 


Na 2017 ora a forma coalicion 
cu MEP y POR legalisacion 
di cannabis medicinal a bay 
den e acuerdo di goberna- 
cion. Minister Xiomara Mad- 
uro a declara den Parlamento 
durante tratamento di presu- 
puesto 2018 cu e industria aki 
ta bay genera e suma men- 
ciona pa caha di gobierno y 
e la describie como e di dos 
pilar economico di nos pais. 
Tur hende cu ta pone aten- 
cion awe sa cu tur cos tabata 
un show pa MEP/POR. 


Banda di esaki ReD a mustra 
cu nos mester produci nos 
energia for di nos solo, biento 
y lama. Nos no a lag’e te aki 
y asina nos a presenta e vi- 


sion cu Aruba mester planta 
y produci alomenos un parti 
considerabel di locual nos ta 
consumi aki na Aruba pa por 
baha importacion, baha prijs, 
genera trabou y draai un eco- 
nomia interno cu ta depende 
riba nos mesun hendenan. 


Gobierno cada biaha ta or- 
ganisa encuentro na San 
Nicolas cu San Nicolas Bus- 
siness Association caminda 
un cantidad di comerciante 
ta participa cu nan ideanan 
con pa yuda Aruba su eco- 
nomia pa medio di diferente 
industria nobo na San Nico- 
las. Normal ta parce cu ta 
e hecho cu ta solamente na 
esaki tur cos ta keda. Nada 
ta concretisa cu excepcion di 
e hotel cu a bin cu tanto in- 
certidumbre rond di dje y cu 
awe ta pone negoshi di yiu 
di tera core peliger na Baby 
Beach paso gobierno a haci 
promesa na desaroyador di e 
hotel. Despues cu pa varios 
aña ta busca un solucion na 
2019, SBA a haya un presen- 
tacion den relacion cu cul- 
tivo di cannabis. Nan a di- 
cidi mesora cu esaki nan kier 
mira. Gobierno na su turno 
a pretende cu pueblo cu e 
tambe a wak cannabis como 
un solucion pa nos problema 
di likides y awe nos tur sa cu 
nada a sosode y gobierno a 


tira culpa ariba situación cu 
banconan etc. Prome Min- 
ister a caba di declara cu pa 
2023 e no ta kere cu legalisa- 
cion di cannabis medicinal lo 
tuma lugar tampoco. 


Na 2017 nos a presenta e vi- 
sion cu Sector Primario por 
yuda nos pilar economico 
tambe pa medio di tecnolo- 
gianan nobo cu ta haci po- 
sibel pa cultiva un variedad 
mas grandi di berdura y fruta 
na Aruba pero tambe cu tec- 
nologia cu ta maneha e costo 
di awa y energia cu ta bay tin 
mester pa reduci gasto di cul- 
tivo y asina hisa e ganashi di e 
cosecha produciendo un cali- 
dad halto di berdura cu fruta 
pa nos mercado y mercado 
internacional. Pueblo a vota y 
nos a termina den ministerio 
di Educacion. 
MEP tabatin entre otro Sec- 
tor Primario pa cuater aña. 
Cu pandemia cu no tabatin 
niun vision y te awe nada a 
sosode den e Sector aki ni 
despues cu e la wordo poni 
den e famoso fast track tam- 
poco. 
Awe na Januari 2023 M.P. E. 
Wever-Croes ta declara cu 
gobierno ta sostene desaroyo 
pa cu e industria di galiña na 
San Nicolas y cu refineria ta 
pa pasado. 

Resultado Sorteo 
januari 18, 2023 


Cadena Alexander Lottery ta presenta resultado di weganan di suerte 


merdia 


Letter 


0 
0 
0 


0 


0 
0 
0 


0 
0 
0 
0 
0 



3 



X2 


2014 


www.lottoaruba.com 


resultado : sorteo 18 Jan 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


6158 
300.000,- 


x Jackpot 
x Match 4+ 


Proximo Jackpot 


X5 


338 


x Jackpot 


Sorteo # 3802 
Sorteo # 


Sorteo # 1858 


1032 


7542 


Sorteo # 3802 


6510 


x Jackpot 


x Match 4 
x afl. 12,00 


4621 


Sorteo # 3802 


Sorteo # 676 


x afl. 500,00 


x afl.15,00 
x afl 50.00 


Libra 


Sorteo # 


x afl 8,00 


Mega Ball 


Proximo Jackpot 


1.150.000,- 


x match 4 


x Match 4 
53.000,- 


Proximo Jackpot 


Sorteo # 


Sorteo # 


Afl. 1.675.000,- 




24 
Letter 
J 


0 
0 
3 


237 


0 


11 


130 


0 
0 
0 
0 
0 



7 



FP 
01-09-10-22-29 


01-05-06-19-29 


5420 


www.lottoaruba.com 


resultado : sorteo 18 Jan 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


1148 
310.000,- 


x Jackpot 
x Match 4+ 


Proximo Jackpot 


X2 


073 


x Jackpot 


Sorteo # 7847 
Sorteo # 2355 


Sorteo # 1596 


2773 


2390 


Sorteo # 6891 


7518 


x Jackpot 


x match 4 
x afl. 12,00 


5350 


Sorteo # 5650 


Sorteo # 580 


x afl. 500,00 


x afl.15,00 
x afl 50.00 


Scorpio 


Sorteo # 


x afl 8,00 


Mega Ball: 


Proximo Jackpot 


1.150.000,- 


x match 4 


x Match 4 
54.000,- 


Proximo Jackpot 


Sorteo # 


Sorteo #6008 


Afl. 1.675.000,- 


anochi 


diario 
Korsou 
super4 
flamingo 


0384 
0063 
5268 
2015 
0544 
8913 
super5 
4152 
0003 
8860 
- 
4982 


sorteo/servicio 


Fundacion Stimami Sterilisami Ta Lansa Su Campaña Nacional di 
Sterilisacion Pa Aña 2023 


Fundacion Stimami Ster- 
ilisami a cuminsa cu su 
campaña nacional di ster- 
ilisacion di cacho y pushi 
pa 2023 y aña aki tur seis 
clinica di veterinario ta 
participando den e pro- 
grama. “Nos ta suma- 
mente 
agradecido 
na 
Bucuti & Tara Beach Re- 
sort, Tourism Product En- 
hancement Fund (TPEF), 
Aruba Tourism Authority 
(ATA), Setar N.V., One 
Love Foundation, Spazio 
Realty y cada individual 
local y internacional cu a 
haci un donacion pa nos 
campaña di 2023. 


Sin nan donacion y compro- 
miso, Stimami Sterilisami no 


lo a por a sigui cu su campaña 
nacional cu ta yuda combati 
e sufrimento di tantisimo 
animal riba caya. Bucuti & 
Tara lo match cada Dollar of 
Florin cu nos a ricibi di do- 
nadornan,” Ewald Biemans, 
Presidente di Fundashon Sti- 
mami Sterilisami ta conta. 


Campaña di 2023 
E seis clinicanan participando 
den Stimami Sterilisami su 
campaña di 2023 ta: 
- VSH Veterinary Speciality 
Hospital | Ernesto Petronia 
88 
- Veterinaire Kliniek | Noord 
50 B 
- Veterinaire Kliniek | Way- 
aca 128 
- Animal Health Veterinary 
Hospital | Caya Dr. J.E.M. 
Arends 20 
- Contreras Veterinary Ser- 
vices | Shaba 2 
- Animal Care Clinic Aruba | 
Paradera 133 B 


Prijs special riba e costo di 
sterilisacion 
Fundacion Stimami Steril- 
isami a bin na un acuerdo 
cu e clinicanan pa mantene 
e costo di sterilisacion mas 
abou posibel pa e prijs ta 
manehabel pa henter comu- 
nidad. “Nos kier yuda mitiga 
e sufrimento y abandono di 
tantisimo cacho y pushi riba 
caya. P’esey tabata asina im- 
portante pa nos no solamente 
subsidia e costo 
di sterilisacion, pero tambe 
segura cu e prijs keda abou 
pa asina tur individual y otro 
fundacion por haci uso di nos 
subsidio,” Biemans ta splica. 


Con e programa ta traha 
1) Fundacion of Doño di e 
mascota tin cu registra on- 
line. Pa ricibi e subsidio riba 
e prijs special pa e operacion, 
tur fundacion of doño par- 
ticular di cacho of pushi lo 
mester registra via nos web- 
site www.stimamisterilisami. 
com. Solamente registracion 
online ta valido. 
b) Bo lo ricibi un number 
di registracion via bo email. 
E number di registracion lo 
wordo ricibi via bo email. Sin 
un email valido, no por com- 
pleta e registracion. 
c) Dentro di 7 dia di registra- 
cion tin cu bai na un di e seis 
clinicanan cu a wordo scochi 
durante e proceso di registra- 
cion pa haci un cita y paga pa 
e operacion di e 
cacho of pushi. 
Eynan bo lo mester completa 
lo siguiente: 
1) Duna e veterinario e num- 


ber di registrashon cual bo a 
ricibi via email. 
2) Paga e co-pay (bo parti) di 
e operacion (Stimami Steril- 
isami lo cubri e otro parti). 
3) Ricibi un cita pa e opera- 
cion. 
4) Ricibi e prueba di pago di 
bo parti di e operacion. 


Pakico sterilisa bo mas- 
cota 
Sterilisacion di bo mascota, 
sea pushi of cacho, ta necesa- 
rio pa evita crecemento di e 
poblacion di pushi y cacho 
di caya. Di e manera aki co- 
munidad ta evita pa pushi of 
cacho muri di hamber, male- 
sa, of wordo mata den e ‘af- 
maakhok’ (kill cage). Tambe 
nos ta evita pa cacho y pushi 
di caya brabo ataca peaton y 
terorisa barionan. 
Adicionalmente sterilisacion 
ta aporta beneficionan im- 
portante pa bo mascota, 
como por ehempel: 
- Bo mascota ta bira mas re- 
sistente na hopi tipo di male- 
sa 
- Bo mascota por tin un bida 
mas largo 
- Bo mascota ta bira mas leal 
- Bo ta evita bo mascota di 
haya puppies indesea 
- Bo ta directamente yuda 
desminui/mitiga 
e 
pobla- 
cion di bestia riba caya den e 
manera di mas h 
humanamente posibel 

San Nicolas 
Oranjestad 


Dokter na warda 


Botica na warda 


Oranjestad: 
Paradera 
Tel. 588 6638 


San Nicolas: 
San Nicolas 
Tel. 584 5712 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


“Señor ta mi wardador, m’n tin 
falta di nada 
Den cunucu di yerbe berde e ta 
ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason ta anuncia 
despedida di nos compañera, yiu, 
ruman, tanta y amiga 
bai sosega: 
Sharlin Y. Paskel 
*25-08-1968 †13-01-2023 


Na nomber di su: 
Compañera di bida: Francis Rivero 
Mayornan: Anastasia Annie Rivera-Weller y esposo 
Antonio Rivera 
Tata: †Eddy Paskel 
Suegra y Suegro: Ada Pinto de Rivero y Francisco Rivero 
Ruman nan: Gino Paskel, 
Julienne Heronimo-Paskel y Dwayne Heronimo 
Cuñanan: Adaliz Rivero, Mayra Rivero y Famia, Maiyelis 
Rivero 
Subrinonan: Maya y Archie. 
Subrinonan na Venezuela: Ariangel, Angelina, 
Mariangelica, Ada-Carolina, Diana Valeria, Oscarlet y 
Francisco jr. 
Amistad nan mescos un famia: Ghislaine de Cuba, 
Charline Luydens, Jamila Giel, Shanuska Koolman, 
Jo-Anne Ras, Cathy Geerman, †Sharon Giel, Astrid 
Semeleer, Nyohmi van der Biezen, Aurora Jurado, Alba 
Belen Quero, Monica Fernandez, Bonnie Naranjo, 
Dinorah Novas, Janine Croes. 
Su welonan: †Trinidad Weller y †Maria Weller Geerman , 
†Marco y †Johanita Paskel Arends 
Tanta y Omo nan: Laura (Aura) Paskel y casa Mario 
Kelly , †Eﬁgenio (Buchi) Paskel , Linda Paskel y casa 
Adelis Diaz , Greta Paskel y †casa Ildo Rasmijn , Robby 
Paskel , Ismael Paskel, Antonia Weller , Cecilia Weller 
y †Simplicio Boekhouwer, Julian Weller y casa Milda, 
†Andres Weller y casa Ina , Margo Weller y †casa Eddy 
Ruiz , Filomena Weller y †casa Harold (Oi) Figaroa, 
Teresita Weller y casa Jossy Lacle, Francisca Weller y casa 
Jani Tromp , Frank Weller , Roberto Weller y casa Rosa, 
Jolanda Weller y casa Albert Lampe , Maiki Weller y casa 
Nancy, Roland Weller y casa Olga, Edwin Weller 
Primo y primanan: Francis, Sigfrid, Carlos, †Arturo, 
Rudolf, Magaly, Swinda, Jaime, Jenny, Elvis, Gerald, 
Zulaika, Joselito, Nataly, Angeline, Merveline, Edric, 
Astrid, Alice, Vivian, Gregory, Ivan, Gillian, Shareena, 
Dewie, Marcelino, Kendra, Elton, Edson, Edsel, Bjorn, 
Juliette, Rachell, Grace, Glenda, Maikel, Linchi, Elton y 
Lupita. 
Acto primo y primanan 
Bon bisiñanan di cas: Helen Dake y Dino Mauricia, 
Forentino Gei, Sandro Bouwman y Famia. 


Demas famianan: Paskel, Weller, Rivera, Rivero Pinto, 
Guerra Rivero, Heronimo, Kelly, Rasmijn, Dijkhoﬁ, 
Boekhouwer, Ruiz, Figaroa, Lacle, Tromp, Lampe, 
Werleman. 


Colleganan di Stichting voor Verstandelijk Gehandicapten 
Aruba afdeling Briyo di Solo. Colleganan shopstewards y 
miembronan di sindicato F.T.A. 


Nos lo ta hopi agredeci si embes di manda krans por 
haci un donacion na Pasadia Brillo di Solo, lo bai tin 
un box disponibel of por haci un transfer na: Stg voor 
Verstandelijk Gehandicapten Aruba (SVGA) 
Pasadia Briyo di Solo 
Bank: CMB 
Accnr: 20595902 


Di es forma aki nos kier a informa cu oportunidad pa 
condolencia di Sharline Paskel “Sha” lo tuma lugar na 
Royal Funeral Home diaranzon 18 di januari di 7or pa 9or 
di anochi. 
Acto di cremashon lo tuma lugar diahuebs 19 di januari 
2023 di 9or pa 11or di mainta na Royal Funeral Home. 
Cremashon lo tuma lugar den seno familiar. 
Nos disculpa si den nos tristesa nos a lubida un of otro 
miembro di famia of amistad den anuncio. 
Nos ta lamenta cu despues di entiero nos no por ricibi 
bishita na cas. 


Pero esnan cu confia 
den señor lo haya 
forsa renoba, ma lo 
bula bay ariba cu hala 
manera Aguila. Nan ta 
cana sin cansa, nan ta 
cana sin perde rosea 
Isaias 40: 31 


Cu dolor na nos 
curason, nos ta 
participa fayecimento inesperadamente di 
nos ser stima: 


Austin D. Illes 
*28-11-1998 - †13-01-2023 
“WEAKNESS IS A CHOICE” 


Acto di entiero lo wordo anuncia despues 


Laga tur loke ta spera 
mi ta bunita 
Laga tur locual cu mi 
encontra na caminda 
ta bunita 
Laga tur locual cu mi 
laga atras keda bunita 
y 
Laga esakinan termina 
den tur bunitesa. 
Cado Wever. 


Cu dolor na nos curason, nos ta participa 
fayecimento di nos ser stima: 


Lorenza J. Figaroa 
Cariñosamente yama “Carensa” 
*04-09-1934 - †15-01-2023 


Acto di entiero lo wordo anuncia despues 


“Señor ta mi wardador, 
mi’n tin falta di nada. 
Den cunucu di yerba 
berde e ta ponemi 
sosega. E ta hibami na 
awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di nos ser stima: 


Sra. Christiane Brice 
Cariñosamente yama “Christina” 
*10-10-1937 - †13-01-2023 
Acto di entiero lo wordo anuncia despues 


SERVICIO 

Perdida di un mama ta un di e dolornan di mas grandi cu 
un curason por conoce. 
Pero su amor, bondad y sabiduria lo biba pa semper y lo 
t’ey cu nos pa eternidad. 


A bay drumi dushi den brasa di señor nos kerida mama, 
oma, ruman, tanta y amiga: 


FARIDA MARIA MANSUR 
5 NOVEMBER 1953 – 16 JANUARI 2023 


Na nomber di su 
Yiu-y nietonan: 
Derrick Huntington 
Alana Huntington 


Charlaine y Ryan Alexander-Huntington 
Ezra Alexander 


Ruman- y sobrinonan: 
Myrna Mansur 
Johnny Ponson y famia 
Evelyne Ponson y Arthur Frans y famia 


Glenda y Mario Maduro-Mansur 
Mario Maduro y famia 
Farrel Maduro y famia 
Elaine y Mike Rawn-Maduro y famia 


John y Marjorie Mansur-Henriquez† 
Fernando Mansur 


Manera ruman: Nuhad Mansur 


Manera famia: Michelle Koolman, Alexia Semeleer y 
IdaCroes. 


Iha: Farah Hardeveld 


Demas famia: Muyale, Mansur, Huntington, Ponson, 
Gabler. 


Amiga- y amigonan special: Brenda, Meloushka, Soraida, 
Evelyn, Linda, 
Liliana, Dorothy, Debbie, Lia, Maritza, Aisa, Astrid, 
Donna, Emperatriz, Martha, 
Raiza, Sarah, Vivian, Iris, Mientje, Arlene, Nilka, Edith, 
Imelda, Robby y Erwin. 


Ayudante: Sheina Lou Lerio 


Ex-coleganan di Aruba Beach Club Resort 


Amistad y compañeronan di Quota International of Aruba 
y Wiel Parandiando. 


Ta invita pa acto di entiero cu lo tuma luga diasabra, 21 di 
januari 2023 pa 
4’or di atardi saliendo pa Santana Catolico na Oranjestad. 
E resto mortal di nos mama lo ta reposa for d i1’or di 
merdia na Aurora Funeral Home. 


Ta lamenta cu despues di entiero nos no ta ricibi bishita di 
condolencia na cas. 


Nos ta pidi disculpa si den nos tristeza por a lubida un of 
otro famia of amistad. 


“Jesus a bis’e: ”Ami ta e 
resurrecion y e bida; esun cu 
kere den Mi lo biba, 
maske e muri,...”, 
Huan 11:25 


Cu inmenso dolor na nos 
curason pero agradecido pa 
e añanan cu ela pasa hunto 
cu nos, nos ta anuncia 
fayecimento di 


CORINA A.B. MILLIARD- 
BOEKHOUDT 
* Bonaire - †Aruba 
31 maart 1958 - 13 januari 2023 


Na nomber di su: 
Casa: 
Clyde Milliard 
Rumannan: 
Nilda de Palm y famia 
(Bonaire) 
Napi y Dina Boekhoudt y famia (Corsow) 
†Leo y Mary Boekhoudt-Veramendi Vega y 
famia 
Winston y Claudette Boekhoudt y famia 
Magali Boekhoudt y yiu (Corsow) 
Ayo Boekhoudt (Corsow) 
Manolo y Corinne Soleana y famia (Bonaire) 


Swa y cuñanan: Angela & Luciano Milliard 
(Aruba), Janet Angel-Milliard (Corsow) y 
demas Milliard, Duzanson, Walters, Cambers 
na Aruba, Corsow, St. Maarten, Merca y 
Hulanda. 


Su tio y tantanan, su primo y primanan, 
sobrino y sobrinanan y ihanan. 


Amistadnan di cas: Ilva y Frank, Thairin 
(Aruba); Tamara, Caroline, Petra y Jose 
(Hulanda) 


Tur su otro amigo y conocirnan mucho hopi pa 
menciona 
Tur su bon bisiñanan 
Su ex-coleganan di JGZ, dr. Horacio Oduber 
Hospital y Air Ambulance. 


Demás famia: Boekhoudt, Marchena, 
Beukenboom, Hart, Bomba, Ignacio, Anthony, 
Gilbert, St. Jago y Eusenia 


Nos ta invita un y tur pa asisti na e acto di 
condolencia cu lo tuma lugar diahuebs 19 
di januari di 7 pa 9 or di anochi na Aurora 
Funeral Home. E acto di entiero lo tuma 
lugar diabierna mainta 20 di januari na Aurora 
Funeral Home den seno familiar. 


Si den nos tristesa nos a lubida di menciona 
algun famia of amigo, sa cu esaki no tabata nos 
intencion. 


Familiarnan kier informa cu lo tin un box 
disponibel pa por haci un donacion na 
Koningin Wilhelmina Kanker Fonds na e 
funeraria. Ta gradici di antemano un y tur. 


Nos ta aprecia cada un di boso cu a brinda 
Corina boso amistad. 


For behold, this is my work and my glory to bring to pass 
the immortality and eternal life of man 
Moses 1:39 


With deep sorrow in our hearts we announce the sudden 
passing of: 



Sjane Ettienne Hutchinson 
*April 16th 1990 - †January 3rd 2023 


Sjani gone from us that smiling face, the cheerful and 
pleasant ways. In his life he touched many hearts, left us 
so suddenly but will always be in our hearts. 


Left to mourn are his: 
Mother: 
Pamela Gario Panthophlet 
Father: 
Samuel Hutchinson 
Step-father: 
Alejandro Gario 


Brothers: 
Dane Hutchinson and family in the Netherlands 
Khacheef Hutchinson in the Netherlands 
Raydel Ventura 


Niece and nephew: 


Zayenne and Dayle in the Netherlands 


Girlfriend: 


Rihanne Richards and son: Davnason Richards 


Aunts and uncles: 


Austin de Graf and family in the Netherlands 
Theresita de Graf and family in Aruba, USA and the 
Netherlands 
Theresa Servinus and family in the Netherlands 
Alfonso Panthophlet and family in Aruba and the 
Netherlands 
†Bianca Reemnet and family in the Netherlands 
†Guillermo Panthophlet and family in Aruba and the 
Netherlands 
†Alejandro Panthophlet and family in Aruba and the 
Netherlands 
Valencia Aalse and family in the Netherlands and Aruba 
Etienne Panthophlet and family in the Netherlands and 
USA 
Rubia Janse and family 
Cyril Hutchinson and family in USA 
Pascual Hutchinsonand family in St. Kitts 
Edith Dent and family in the USA 
Patsy Kort and family in Curaçao 
Linda Hutchinson and family 
Cousins: 


too numerous to mention 
neighbours and friends 
Colleagues of Aruba Wine & Dine 
The late Sjane was related to: Hutchinson, Panthophlet, 
Schmidt, Gario, Godett, Hassel, Brouwer, de Palm, 
Salesia, Sanders, Lynch, Aalse, Janse, Vrolijk, Jansen, 
Dormoy, Morris, Dent, Kort, Brown, Richardson, Lopez, 
Peterson & Mitchell 
Funeral will be held at the Church of Jesus Christ of 
Latter day Saints in Sero Blanco (Next to FrioMax) on 
Monday January 23rd 2023 and will be laid to rest at the 
Central Cemetery in Sabana Basora 
Condolence will be from: 11am to 12:45pm 
Church service will be from 1pm to 2pm 
Sjane was a very happy person, therefor we ask anyone 
who is attending the service to dress in colorful attire 
We sincerely apologize if during our grief we forgot to 
mention any friends or family members, 
We will not receive any condolences at home after the 
funeral. 


OBITUARIO A23 

Cu tristesa den curason nos ta 
participa fayecimento di nos tata stima: 


Leopold “Leo” G. van Veen 
*29-03-1938 Oegstgeest, Hulanda 
†09-01-2023 Myrtle Beach, SC, USA 


Na bida gerente na Aruba Beach Club, Casa del Mar, 
Harbourtown, y Plus 10 


Na nomber di su: 
Esposa 
Peggy van Veen - Hood 


Yiunan 
Tony van Veen y Farina van Veen 
Louella Brezovar-van Veen y Ross Brezovar 


Yiunan di criansa 
Leigh Ann Tyler y Al Tyler 
Lori Nesmith y Randall Nesmith 


Nietonan: 
Nora Yamulla - van Veen 
Nicholas van Veen 
Christian Brezovar 
Giulia Brezovar 


Nietonan di criansa: 
Austin van den Wijngaard 
Derrick Dauthe 
Denver Dauthe 


Acto di despedida a tuma lugar den seno familiar na 
Myrtle Beach, South Carolina, USA 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu hopi tristeza pero conforme cu boluntad di 
Dios, nos ta participa fayecimento di: 


Sr. Paulus Alfonzo Paula 
Mihor conoci como: “Alfonso of Fon” 
*26-01-1932 - †16-01-2023 


Na nomber di su: 
Rumannan: 
†Charles Paula y famia 
†Alejandro Paula “Lee” y famia 
†Quillermo Martis y famia 
†Leonora Mendeszoon “Noonchi” y famia 
†Albertina Becker y famia 
†Efigenio Paula y famia 
†Felipe Paula y famia 
†Victor Paula y famia na Hulanda 


Demas sobrino(a)nan, primo(a)nan 


bon amigo(a)nan: Frenk Cornelie, Ahmed, 
Alexandra 


Amigonan di Club Aruba Juniors 
Ex coleganan di Elmar NV 


Ayudante: Nora 
Demas famia nan: Paula, Martis, Becker, 
Rodriguez, Herms, Marchena, Sneek, Flores, 
Romero, Burleson, Maldonadopa asisti na 
despedida y entiero: acto di Acto di entiero ta 
tuma lugar diahuebs, 19 Januari 2023, di 9or pa 
11or di mainta, na Pro Catedral San Francisco 
despues lo Sali bai pa Santana Catolico Playa. 


Cu inmenso tristeza na nos curason nos ta 
participa fayecimento di: 



Octavio Fermin Frank 
Miho conoci como Tavo of Bas Pipi, 
Ex hungador di Jong Aruba y Deportivo 
Nacional 
*05-11-1947 - † 15-01-2023 


Na nomber di su 
Esposa: Rosalinda Frank-Werleman 


Rumannan: Faustina Frank 
Samuel (Nel) y Seagrid 
Frank-Ras 
Rafael (Fay) y Carmen 
Frank-Semerel 
Ruben (Bencho) Frank y 
Igidia Kelly 
Brigida (Ida) Frank 


Paulina y Francisco Laclé- 
Frank 
Raquel y Felipe Croes-Frank 


Sobrino- y sobrinanan: 
Susan Arritt-Frank, Geraldine y Ricky 
Frank 
Lisette Giacobbe-Frank, Kenny y Andy 
Frank 
Michel Frank, Desirée y Henna Daal 
Siglai y Trina Frank 
Nancy, Ransley y Fredley Tromp 
Nanette Vingal-Laclé 
Rafeli, René y Rona Croes 


Swa: Henry Daal 


Cuña: Elsiria (Elsi) Frank-Marriaga 


Su ayudantenan: Pascualita Ridderstaat y 
Coleta Zschuschen; su amigonan di Jong 
Aruba y Deportivo Nacional 


Nos disculpa, si durante nos tristesa, nos 
por a lubida un of otro famia. 


Nos ta invita tur famia, amistad y 
conocirnan pa e acto di entiero, cual lo 
tuma luga 20 januari 2023 pa 4’or di atardi 
na misa Santa Anna na Noord y despues 
ta sali pa Santana Catolico na Noord. 
E restonan mortal di Tavo lo ta reposa for 
di 2’or di atardi den misa Santa Anna na 
Noord. 


Nos ta aprecia cu na luga di flor of krans, 
por haci un donacion pa Misa Santa Anna. 
Lo tin un box disponibel den misa. 


Nos ta lamenta cu despues di entiero, nos 
no por ricibi bishita di condolencia na cas. 


“Señor ta mi wardador, 
mi’n tin falta di nada. Den 
cunucu di yerba berde 
e ta ponemi sosega. E ta 
hibami na awa trankil, Pa 
mi bolbe haña forsa”. 
Salmo: 23 


Nos ta anuncia fayecimento di: 


Albert Chömpff 
*18-07-1955 - †17-01-2023 


Acto di entiero lo wordo anuncia 
despues. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta anuncia fayecimento 
di : 


Hubert Werleman 
*16-01-1962 - †17-01-2023 


Acto di entiero lo wordo anuncia despues 


internacional 
a24 


Diahuebs 19 Januari 2023 
A tira gas lagrimogeno riba manifestantenan oponiendo trupanan 
stranhero 


(AP) — Polis a tira gas 
lagrimogeno riba mani- 
festantenan 
na 
Congo 
ayera, despues cu decenas 
di persona a participa den 
un protesta no autorisa na 
Goma contra e presencia 
di trupanan stranhero pa 
purba combati violencia 
di gruponan arma. 


Autoridadnan despues a de- 
tene algun participatne, como 
tambe algun periodista cu- 
briendo e protesta. 
Lidernan 
di 
Comunidad 
Oost Africano di siete nacion 
a resolve aña pasa pa crea y 
lansa un forsa regional na 
Congo oriental, unda e grupo 


rebelde M23 ta culpa pa au- 
mento den violencia. 
Trupanan Kenyano a yega fin 
di aña pasa, y otro contingente 


for di Sur Sudan tabata spera 
den proximo dianan. Sinem- 
bargo, e trupanan a enfrenta 
oposicion di algun Congoles. 


“Ehercito Kenyano a bin aki 
como turista. Nan ta bay 
rond di e pueblo tur dia y nan 
ta haci absolutamente nada,” 
manifestante Gloire Bagaya a 
bisa. “Anos como poblacion 
a bin hunto pa bisa no na e 
forsa regional aki. [E Sur Su- 
danesnan] tambe tin guera na 
cas, pero nan ta bisa cu nan 
kier trece paz na nos pais,” 
Bagaya a bisa. “Esaki ta un 
complot internacional cu kier 
Balkanisa nos pais, y niun 
hende ta bay dividi nos pais.” 


M23 a resurgi na Congo ori- 
ental un aña pasa despues 
di un decada di inactividad. 
Congo ta acusa Rwanda di 


sostene e grupo rebelde mili- 
tar, algo cu Rwanda ta recha- 
sa. 
Como parti di un acuerdo 
cera na Angola aña pasa, e 
grupo a bisa cu ta bay retira 
su hendenan for di algun di 
e teritorionan ocupa prome 
cu dia 15 di januari. Sinem- 
bargo, ainda tin areanan bao 
su control. 


E bataya ta exacerbando e 
crisis humanitario na Congo 
oriental. Casi seis miyon per- 
sona ta desplaza internamente 
na e pais,c u mas di 450mil 
desplaza na e provincia Nort 
Kivu desde cu e bataya a es- 
cala na februari. 


Helicopter Ucraniano ta cay matando minister di Interior 


(AP) — Un helicopter 
transportando minister di 
Interior Ucraniano a crash 
den un kleuterschool den 
un suburbio resuidencial 
na Kyiv ayera, matando 
e minister y un decena di 
persona incluyendo un 
mucha riba suelo, segun 
autoridadnan. 


Minister di Interior, Denys 
Monastyrskyi, kende tabata 
supervisa polis y servicionan 
di emergencia di e pais, ta e 
oficial mas senior mata des- 
de cu Rusia a invadi 11 luna 
pasa. Su morto, hunto cu 
resto di liderazgo di su min- 
isterio y henter tripulacion di 
e helicopter, tabata e di dos 
calamidad mayor den cuatro 
dia pa suta Ucrania, despues 


cu un misil Ruso a dal un 
edificio di apartamento den 
ciudad di Dnipro, matando 
decenas di civil. 


No tabata informacion in- 
mediato si e caida di e heli- 
copter, cual a sucede riba un 
mainta cu mist den suburbio 
di Brovary na e capital, tabata 
accidental of relaciona cu e 
guera. Autoridadnan Ucrani- 
ano inmediatamente a habri 
un investigacion. No a re- 
porta ningun bataya reciente- 
mente den region di e capital. 


Presidente 
Ucraniano, 
Volodymyr Zelenskyy – di- 
rigiendo su mes na e World 
Economic Forum na Davos, 
Suisa via video – a bisa cu “no 
tin accidente den tempo di 


guera. Esakinan tur ta resul- 
tado di guera.” 


Servicio di Emergencia Es- 


tatal, cual tabata operando 
e helicopter Super Puma, a 
bisa cu al menos 14 persona 
a perde nan bida, incluyendo 


nuebe riba e helicopter y un 
mucha riba tera. A bisa cu 25 
persona a resulta herida in- 
cluyendo 11 mucha. 


Israel ta deporta activista Italiano aresta na West Bank 


(AP) — Israel a deporta 
un activista Italiano back 
na su pais despues cu 
forsanan di seguridad a 
deten’e durante un accion 
den West Bank, autoridad- 
nan Israeli a bisa diamars, 
acusando e di tin lasonan 
cu un grupo militante Pal- 
estino. 


Ehercito Israeli a aresta Ste- 
fania Constantini durante 
un incursion den marduga 
dialuna den e campo di refu- 
giado Dheisha na ciudad di 
Bethlehem. 
Imagennan di video comparti 
riba rednan social ta mustra 
un soldad Israeli cargando 
Constantini y hisando e riba 
su schouder mientras e ta 
grita. Un grupo di soldad ta 
sak’e di e campo y pon’e den 


un vehiculo militar. 


Medionan di comunicacion 
Israeli a describi Constantini 
como un defensor di dere- 


chonan Palestino. Servicio di 
seguridad Israeli, Shin Bet a 
bisa cu a aresta Constantini 
bao sospecha di pertence y 
transfere fondonan na e Fr- 


ente Popular pa Liberacion di 
Palestina. E grupo militante, 
conoci como PFLP, tabata in- 
volucra den hijack avionnan 
comercial den añanan 1960 
y 1970 y despues a asumi 
responsabilidad pa atakenan 
suicida den e Segundo Intifa- 
da – of Lantamento Palestino 
– den añanan 2000. Merca y 
Union Europeo ta consider’e 
un organisacion terorista. 


Shin Bet a bisa cu Constan- 
tini a yega Israel dia 2 di mei 
aña pasa riba un visa di turista 
y a keda yama pa interogacion 
september ultimo tocante su 
supuesto envolvimento cu 
PFLP. Constanini no a pre- 
senta cerca autoridadnan “y 
hasta a continua su activi- 
dadnan” pa e grupo militan- 
te, Shin Bet a bisa. Israel a 


deport’e dialuna tardi, segun 
ministerio di Interior. 


Sindicato iskierdista, CO- 
BAS na Pisa, Italia, na cual 
Constantini ta pertenece, a 
expresa “consternacion” pa e 
noticia di su aresto y depor- 
tacion. E sindicato a bisa cu 
ta preocupa pa “salud y se- 
guridad” di Constantini. E 
grupo a describi Constantini 
como un specialista trahando 
cu mucha cu discapacidad, 
kende pa largo a busca pa de- 
fende “esnan na ken ta nenga 
nan derechonan.” Varios luna 
pasa, e grupo a bisa, Con- 
stantini a bandona su bida na 
Italia y a muda na un campo 
di refugiado Palestino. No a 
menciona e acusacionnan di 
Shin Bet. 
Potret di Times of Israel. 


